**TÁJÉKOZTATÓ A LEJÁRT HATÁRIDEJŰ HATÁROZATOK VÉGREHAJTÁSÁRÓL**

**Körmend Város Önkormányzata Képviselő-testülete 2023. december 14-i ülésére**

**125****/2022. (XI.23.) önkormányzati határozat**

Körmend Város Önkormányzata Képviselő-testülete nyílt pályázatot ír ki a Körmend, József Attila u. 8. 1. emelet 7. szám alatti, 35 m2 alapterületű, lakás megnevezésű ingatlan értékesítésére. A pályázati felhívás az előterjesztéshez csatoltak szerint kerül jóváhagyásra.

*A pályázati felhívás alapján a pályáztatás lezárult, a Képviselő-testület döntött az értékesítésről.*

**126****/2022. (XI.23.) önkormányzati határozat**

Körmend Város Önkormányzata Képviselő-testülete úgy dönt, hogy az előzetesen lefolytatott ajánlatkérés alapján a Körmendi Híradó című városi újság kiadói és terjesztői feladatainak ellátására a legjobb ajánlatot tevő Szuperinfó Magyarország Médi Kiadói Kft (8200 Veszprém, Házgyári út 12.) -vel köt szerződést, és felhatalmazza a Polgármestert a szerződés megkötésére.

*A szerződés a legjobb ajánlattevővel megkötésre került.*

**127****/2022. (XI.23.) önkormányzati határozat**

Körmend Város Önkormányzata Képviselő-testülete a Körmendi Média Centrum Városi Televízió és Rádió Nonprofit Közhasznú Korlátolt Felelősségű Társaságnak 2021 és 2022. években a Rádió 8 Körmend Műsorszolgáltató Korlátolt Felelősségű Társaság működtetésére biztosított, összesen 19.000.000 Ft. összegű tagi kölcsönt elengedi, annak visszafizetésének igényéről lemond, ezzel segítve a Körmendi Média Centrum Városi Televízió és Rádió Nonprofit Közhasznú Korlátolt Felelősségű Társaság és közvetve a Rádió Nonprofit Közhasznú Korlátolt Felelősségű Társaság működését.

*A kiértesítés megtörtént.*

**128****/2022. (XI.23.) önkormányzati határozat**

Körmend Város Önkormányzata Képviselő-testülete úgy dönt, hogy egyszeri 8.000.000 Ft. összegű támogatásban részesíti a háromszoros magyar bajnok, tavalyi bajnokságban ezüstérmes körmendi kosárlabdacsapatot működtető Basketball Körmend Sport Kft.-t akként, hogy a támogatás felét az idei, a másik felét a jövő évi költségvetés terhére biztosítja az Önkormányzat.

**12****9/2022. (XII.15.) önkormányzati határozat**

Körmend Város Polgármestere az önkormányzat 2023. évi belső ellenőrzési tervét az alábbiak szerint hagyja jóvá:

1. Körmend Város Önkormányzata: Adatvédelmi tisztviselő megbízásának / alkalmazásának vizsgálata
2. Körmendi Közös Önkormányzati Hivatal: Az intézményi alapdokumentumok összhangjának vizsgálata
3. Körmend Város Gondoksága: Az intézményi alapdokumentumok összhangjának vizsgálata
4. Körmendi Kulturális Központ, Múzeum és Könyvtár: Az intézményi alapdokumentumok összhangjának vizsgálata

**130 /2022. (XII.15.) önkormányzati határozat**

Körmend Város Önkormányzata Képviselő-testülete értékesíti a tulajdonát képező, Körmend, József Attila u. 8. 1. emelet 7. szám alatti, 35 m2 alapterületű, lakás megnevezésű ingatlant a pályázati eljárás során legjobb ajánlatot tevő ***Geréb Edit Mária*** részére ***13.009.990 Ft***. vételáron.

A Vevő a vételárat egyösszegben köteles megfizetni az adásvételi szerződés megkötésétől számított 30 napon belül. Az Önkormányzatot megilleti a szerződéstől való elállás joga arra az esetre, ha a Vevő a vételárat a szerződésben meghatározott határidőig nem fizeti meg az Önkormányzat részére.

A Vevő viseli az ingatlan értékesítésével, a földhivatali eljárással kapcsolatos költségeket, és az ingatlanra vonatkozóan készült értékbecslés elkészítésének díját, amelyet az Önkormányzat továbbszámlázással érvényesít a Vevővel szemben.

*Az értékesítés megtörtént, a vételár kifizetésre került.*

**131/2022. (XII.15.) önkormányzati határozat**

Körmend Város Önkormányzata Képviselő-testülete úgy dönt, hogy értékesíti a tulajdonát képező, 2733. hrsz-ú, 641 m2 területnagyságú ingatlant Májer Árpád és neje (Körmend, Németújvári u. 25. fsz. 1.a ) részére 500.000 Ft. áron. Az értékesítést ÁFA nem terheli, mert az ingatlan nem építési telek. A Vevők a vételárat 25.000 Ft. összegű havi részletekben jogosultak teljesíteni azzal, hogy egy részlet késedelmes teljesítése vagy nemteljesítése esetén a Vevők a részletfizetési kedvezményt elveszítik, és a fennmaradó vételár megfizetése ez esetben egyösszegben, 30 napos fizetési határidővel válik esedékessé, meg nem fizetése esetén az Önkormányzatot elállási jog illeti meg. Elállás esetén az addig kifizetett összeget bérleti díjnak kell tekinteni. A Képviselő-testület felhatalmazza a Polgármestert az adásvételi szerződés megkötésére.

*A szerződéskötés megtörtént, a Vevő részletekben teljesít.*

**132/2022. (XII.15.) önkormányzati határozat**

Körmend Város Önkormányzatának Képviselő-testülete a Körmend és Kistérsége Önkormányzati Társulás társulási megállapodásának 9. számú módosítását, valamint a módosításokkal egységes szerkezetbe foglalt társulási megállapodást megismerte, és azokat a melléklet szerinti tartalommal jóváhagyja, egyben felhatalmazza a polgármestert az aláírásukra.

**133/2022. (XII.15.) önkormányzati határozat**Körmend Város Önkormányzatának Képviselő-testülete a Körmend és Kistérsége Önkormányzati Társulás 2022. évi tevékenységéről szóló beszámolót elfogadja.

**134/2022. (XII.15.) önkormányzati határozat**

Körmend Város Önkormányzatának Képviselő-testülete a Körmend és Mikrotérsége Köznevelési Intézményfenntartó Társulás 2022. évi tevékenységéről szóló beszámolót elfogadja.

**135/2022. (XII.15.) önkormányzati határozat**

Körmend város Önkormányzata Képviselő-testülete a 2022. évi adóztatásról készült jegyzői beszámolót elfogadja.

**136/2022. (XII.15.) önkormányzati határozat**

Körmend Város Önkormányzata Képviselő-testülete a Pénzügyi és Közbeszerzési Bizottságnak a 2022. évi közbeszerzési tevékenységéről készült beszámolót elfogadja.

**137/2022. (XII.15.) önkormányzati határozat**

Körmend Város Önkormányzata a Körmendi Közös Önkormányzati Hivatal 2022. évi munkájáról készült beszámolót jóváhagyja.

**138/2022. (XII.15.) önkormányzati határozat**

Körmend Város Önkormányzata Képviselő-testülete Belencsák István alpolgármester beszámolóját jóváhagyja.

**139/2022. (XII.15.) önkormányzati határozat**

Körmend Város Önkormányzata Képviselő-testülete a Bűnmegelőzési és Közbiztonsági Bizottság 2022. évi munkájáról készült beszámolót elfogadja.

**140/2022. (XII.15.) önkormányzati határozat**

Körmend Város Önkormányzata Képviselő-testülete a Polgármesterre és a Szociális és Egészségügyi Bizottságraátruházott szociális hatáskörök gyakorlásáról szóló beszámolót elfogadja.

**141/2022. (XII.15.) önkormányzati határozat**

Körmend Város Önkormányzatának Képviselő-testülete megállapítja, hogy a Helyi Esélyegyenlőségi Program felülvizsgálata megtörtént. A módosított Helyi Esélyegyenlőségi Programot a melléklet szerinti tartalommal jóváhagyja.

**142/2022. (XII.15.) önkormányzati határozat**

Körmend Város Önkormányzata Bebes István polgármester részére, a Polgármesternek a 2022. évben elvégzett, az előterjesztésben is részletezett tevékenységének, munkájának elismeréseként egyhavi járandóságának megfelelő jutalmat állapít meg, és felkéri a pénzügyi iroda vezetőjét, hogy intézkedjék annak kifizetéséről.

**1****/2023. (II.9.) önkormányzati határozat**

Körmend város Önkormányzata az 1. számú mellékletben meghatározottak szerint elfogadja az Áht. 29/A §-a szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

**2****/2023. (II.9.) önkormányzati határozat**

1./ Körmend város Önkormányzata megbízza Bebes István Géza polgármestert és dr. Stepics Anita jegyzőt, hogy a költségvetés bevételei és kiadásai ütemkülönbségéből adódó likviditási problémái áthidalása céljára éven belüli lejáratú, folyószámlahitelt vegyen fel az OTP és Kereskedelmi Bank Nyrt. Észak-dunántúli Régió Szombathelyi Igazgatóságától.

A hitel összege: 100.000.000Ft, azaz százmillió forint.

A hitel lejárata: 2023. december 31, amelyhez az önkormányzat 2023. évre vonatkozóan likviditási tervet nyújt be.

Körmend Város Önkormányzata kötelezettséget vállal a hitel visszafizetésére, valamint arra, hogy a hitel futamideje alatt költségvetésének összeállításakor a felvett hitelt és járulékait betervezi és jóváhagyja, és az OTP Bank Nyrt. részére az OTP Bank Nyrt.-nél, illetve más pénzügyi intézménynél vagy a Magyar Államkincstárnál vezetett – fizetési - és alszámlájára - ahol ezt jogszabály nem zárja ki - beszedési megbízást biztosít.

A hitel biztosítéka:

* a futamidő alatti évek költségvetésébe a felvett hitelt és járulékait betervezi és jóváhagyja.
* Az Önkormányzat a hitel fedezeteként ajánlja fel valamennyi költségvetési bevételét (helyben maradó személyi jövedelemadó, helyi adó, gépjárműadó, települési önkormányzatok jövedelemkülönbségének mérséklését szolgáló támogatás, normatív hozzájárulás, egyéb támogatások) annak hitel fedezetéül történő engedményezését.
* valamint minden további nem nevesített költségvetési bevétel engedményezése
* Az Önkormányzat visszavonhatatlan megbízást ad az OTP Bank Nyrt. részére, hogy a Hitel futamideje alatt, amennyiben a Fizetési Számláján a jelen szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében az 1./ pontban megjelölt kötelezettség fennállása alatt és a Kölcsön teljes visszafizetéséig a központi támogatások elkülönítésére szolgáló alszámlájáról, illetve a helyi adók és a gépjárműadó fogadására szolgáló számláiról a szükséges összeget az Adós Fizetési Számlájára átvezesse.
* bank által előírt egyéb jogi biztosíték
* felhatalmazáson alapuló beszedési megbízás biztosítása.

A Testület nyilatkozik arról, hogy a már meglévő hitelekből, kezességvállalásokból és az igényelt hitelből adódó éves kötelezettségeit figyelembe véve nem esik az 2011. évi CXCIV. tv. 10. §. /3/ bekezdésében meghatározott korlátozás alá.

2./ Az önkormányzat a teljes hitelkeret – 100.000.000 Ft – rendelkezésre tartását 2023. december 31-ig kéri, tekintettel az eltolt éves adófizetők által december 15-ig teljesítendő átlagos 120.000.000 Ft adóelőleg fizetésére, valamint a 2023. december 31-ig érkező állami normatíva megelőlegezés miatt.

3./Körmend Város Önkormányzata felhatalmazást ad a Polgármesternek, hogy az 1./ pont szerinti feltételekkel történő hitelfelvétel ügyében eljárjon, és a hitelszerződést és a kapcsolódó biztosítéki szerződéseket, felhatalmazáson alapuló beszedési megbízást aláírja az Önkormányzat képviseletében.

*A likvid hitelszerződés megkötésre került, likvid hitelt nem kellett lehívni 2023-ban a körültekintő gazdálkodásnak köszönhetően.*

**3****/2023. (II.9.) önkormányzati határozat**

Körmend Város Önkormányzata Képviselő-testülete felhatalmazást ad arra, hogy az Önkormányzat nyílt pályázatot írjon ki a körmendi 1618/34 hrsz-ú ingatlan kb. 5000 m2 nagyságú ingatlanrészének lakóházas beépítésére vonatkozóan, az előterjesztéshez csatolt vázrajz alapján. A pályázati kiírásban szerepeltetni kell az alábbiakat:

* az ingatlanrész értékesítésének célja lakóházas beépítés, tekintettel arra, hogy nagyon kevés az építési telek a szóban lévő városrészen
* az ingatlanrész értékesítéséhez HÉSZ módosítás és telekalakítás szükséges, ezért a pályázatokban a lehető legpontosabban kell megfogalmazni a beépítési célokat. A HÉSZ módosítás és telekalakítás költségét a nyertes pályázó kell, hogy viselje.
* a pályázatokhoz csatolni kell beépítési vázlattervet, hogy a Képviselő-testület pontosabb ismeretekkel bírjon a döntéshez a beépítési szándékról
* a pályázat során az értékelési szempont a m2-ben kifejezett vételárra tett ajánlat azzal, hogy a kikiáltási ár 4000 Ft/m2, az ezalatt tett ajánlat érvénytelen
* az ingatlanrész értékesítése esetén az ingatlanrész közművesítésének költsége a Vevő terhe
* az Önkormányzat fenntartja a jogát arra, hogy a pályázatot eredménytelenné nyilvánítsa.
* A Képviselő-testület felhatalmazza a Jegyzőt a pályázati kiírás elkészítésére és közzétételére.

*A pályázat kiírásra és elbírálásra került, az építési törvény módosítása azonban még nem történt meg, anélkül pedig az ingatlan nem beépíthető, mert először a helyi építési szabályzatot kell hozzá módosítani. Minderről a nyertes ajánlattevő ismerettel bír.*

**4****/2023. (II.9.) önkormányzati határozat**

Körmend Város Önkormányzata Képviselő-testülete úgy dönt, hogy értékesíti a tulajdonát képező, 230/1/A/4 hrsz-ú, üzlethelyiség megnevezésű ingatlant Pálmai Beáta (Nádasd, Petőfi út 111/1.) szám alatti lakos részére 14.000.000 Ft vételáron. A Magyar Államot az értékesítés során elővásárlási jog illeti meg. Az adásvétellel kapcsolatos összes költséget (vételár, földhivatali költség), valamint a szakértői értékbecslés és a társasházi alapító okirat módosításával együtt járó költségeket (földmérői költségek, ügyvédi költség) a Vevő viseli. A vételárat és az egyéb költségeket az adásvételi szerződés hatálybalépésétől számított 30 napon belül kell a Vevőnek megfizetnie, egyösszegben. Az adásvételi szerződésben az Önkormányzat érdekeit szolgáló kikötéseket szerepeltetni kell.

*Az értékesítéshez először társasházi alapító okiratot kell módosítani, mivel az értékesítendő ingatlan valóság szerinti alapterülete nem egyezik meg az ingatlannyilvántartás szerinti alapterülettel. A módosítást elindítottuk, de a társasházi közös képviselő még nem tudta mindenkivel azt aláírattatni, addig pedig az ingatlanra vonatkozóan az adásvételi szerződés nem köthető meg.*

**5****/2023. (II.9.) önkormányzati határozat**

1. Körmend város Önkormányzata kezdeményezi az Önkormányzat településrendezési eszközeinek felülvizsgálatát a jelenleg telekalakítási eljárás alatt álló körmendi 1920/19 hrsz.-ú telek tekintetében, annak érdekében, hogy egyetlen építési övezetbe kerüljön minden, jelenleg az 1895 és az 1920/19 hrsz-on nyilvántartott ingatlanokon létesülő áruház és szolgáltatás. A módosítás konkrét célja, hogy a szóban lévő, Kauz-réti kereskedelmi terület egységesen Gksz-6 tömb építési övezet besorolású legyen.
2. Körmend város Önkormányzata a jelenleg az 1920/19 hrsz-on nyilvántartott ingatlant kiemelt fejlesztési területté nyilvánítja 419/2021. (VII.15.) Korm.rendelet 59.§ (2) bekezdés c) pontja alapján.
3. Az 1) pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést, elfogadva annak ajánlatát.
4. Körmend város Önkormányzata a Merito Rent Ingatlanhasznosító- és Befektető Zártkörűen Működő Részvénytársaság (Rövidített elnevezés: Merito Rent Zrt., Cégjegyzékszám:02-10-060432, Székhely: 7632 Pécs, Árnyas liget 6. fszt.) kérelmezővel településrendezési szerződést köt a körmendi 1920/19 hrsz.-ú ingatlant érintően a helyi építési szabályzat módosítására irányulóan akként, hogy a kérelmező viseli a településtervezési költségeket.
5. Körmend város Önkormányzata Képviselő-testülete felkéri a városi főépítészt, Rápli Pált, hogy a módosítást szakmai szempontok szerint koordinálja.
6. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

*A módosítás megtörtént, arról a Képviselő-testület döntött.*

**6****/2023. (II.9.) önkormányzati határozat**

1. Körmend város Önkormányzata kezdeményezi az Önkormányzat településrendezési eszközeinek felülvizsgálatát a körmendi 790/1 hrsz.-ú telek tekintetében, annak érdekében, hogy a terület **K-közl jelű különleges közlekedési** építési övezeti besorolású legyen.
2. Az 1) pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést, elfogadva annak ajánlatát.
3. Körmend város Önkormányzata Henics Péter (9900 Körmend, IV. Béla király u. 4/2.) kérelmezővel településrendezési szerződést köt a körmendi 790/1 hrsz.-ú ingatlant érintően a helyi építési szabályzat módosítására irányulóan akként, hogy a kérelmező viseli a településtervezési költségeket.
4. Körmend város Önkormányzata Képviselő-testülete felkéri a városi főépítészt, Rápli Pált, hogy a módosítást szakmai szempontok szerint koordinálja.
5. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

*A módosítás megtörtént, arról a Képviselő-testület döntött.*

**7****/2023. (II.9.) önkormányzati határozat**

Körmend Város Önkormányzatának Képviselő-testülete

* 1. támogatja az „Országos Bringapark Program” című pályázati felhívásra „**Kerékpáros pumpapálya kialakítása Körmenden**” címmel pályázatot benyújtását, valamint pozitív döntés esetén vállalja, hogy a bringaparkot funkció szerint fenntartja, karbantartja és üzemelteti az átadástól számított 5 éves időtartamig, továbbá biztosítja az ingyenes és korlátozás nélküli használatot
	2. kötelezettséget vállal arra, hogy az 50.000 e Ft összköltségű támogatási kérelemhez 25.000 e Ft önerőt biztosít a 2023. évi költségvetésében
	3. felhatalmazza a polgármestert a pályázat benyújtására és minden további intézkedés, jognyilatkozat megtételére, valamint szükséges dokumentum aláírására.

***A pályázat támogatást nyert el, a megvalósítás határidejére azonban halasztást kapott az Önkormányzat 2024. év tavaszáig, a megvalósítás így a 2024-es költségvetés alapján 2024-re húzódik.***

**8****/2023. (II.9.) önkormányzati határozat**

Körmend Város Önkormányzatának Képviselő-testülete az általa fenntartott Körmend Város Gondnoksága költségvetési szerv szervezeti és működési szabályzatát a melléklet szerinti tartalommal jóváhagyja.

**9****/2023. (II.9.) önkormányzati határozat**

Körmend város Önkormányzata Képviselő-testülete Bebes István főállású polgármester 2023. évre járó szabadságát az alábbiak szerint adja ki:

2023 január: január 2 és január 6

2023. február hó: február 16-28

2023. március hó: március 1-2, március 23-24

2023. április hó: -

2023. május hó: május 8-12

2023. június hó: -

2023. július hó: július 10-14, július 17-21

2023. augusztus hó: augusztus 22-25,

2023. szeptember hó: -

2023. október hó: -

2023. november: -

2023. december: december 21- 22, december 27-29.

**13****/2023. (III.16.) önkormányzati határozat**

Körmend Város Önkormányzat Képviselő-testülete elhatározza, hogy a 2023. évi költségvetésről szóló 2022. évi XXV. törvény 3. melléklet II. Támogatások megállapításának, felhasználásának és elszámolásának szabályai 5. 2.1.5 Önkormányzatok rendkívüli támogatása jogcím 5.1.a) pontjában meghatározott Önkormányzatok rendkívüli támogatása alapján vissza nem térítendő, rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

*Az Önkormányzat a pályázatot beadta, idén több alkalommal is lehetett pályázni, eddig minden alkalommal nyert a pályázat, a költségvetési rendeletmódosításoknál ezt jeleztük, mert az elnyert összegek beépítésre kerültek a rendeletbe.*

**14****/2023. (III.16.) önkormányzati határozat**

Körmend Város Önkormányzat Képviselő-testülete egyedi támogatási kérelmet kíván benyújtani a Nemzeti Kulturális Alaphoz - Dr. Batthyány-Strattmann László boldoggá avatásának 20. évfordulója alkalmából rendezvénysorozat megvalósítására.

*A pályázatot beadtuk, de forráshiány miatt elutasításra került.*

**15****/2023. (III.16.) önkormányzati határozat**

Körmend Város Önkormányzat Képviselő-testülete úgy dönt, hogy amennyiben az egyedi támogatási igény nem részesülne támogatásban, úgy Körmend Város Önkormányzata Képviselő-testülete a „Gyógyítsd meg a testet, gyógyítsd meg a lelket!” című 2023. március 23-ra tervezett ünnepi esemény megvalósításához bruttó 3.644.900,-Ft önerőt biztosít Körmend Város Önkormányzata 2023. évi költségvetésének terhére.

**16****/2023. (III.16.) önkormányzati határozat**

Körmend Város Önkormányzata Képviselő-testülete a Körmend, 0254/229 helyrajzi számú szántót értékesíti a kérelmező Illés Lajos (Szarvaskend, Fő u. 67/B.) részére ***500 Ft/m2*** vételáron. A vételárat a Vevő egyösszegben köteles megfizetni a szerződéskötéssel egyidejűleg, amennyiben más, a vevőt ranghelyben megelőző elővásárlásra jogosult élne elővásárlási jogával, úgy a megfizetett vételár a kérelmező részére visszajár. Az adásvételi szerződésben szerepeltetni kell, hogy az adásvétel összes költségét a vevő viseli.

*Az adásvétel létrejött, a vételár kifizetésre került.*

**17****/2023. (III.16.) önkormányzati határozat**

Körmend Város Önkormányzatának Képviselő-testülete megismerte a Vas Megyei Pedagógiai Szakszolgálat alapító okiratának – Körmendi Tagintézményt érintő – módosításának tartalmát, és azt elfogadja, támogatja.

**18****/2023. (III.16.) önkormányzati határozat**

Körmend Város Önkormányzata Képviselő-testülete a 3209/2 helyrajzi számú ingatlan telekhatár-rendezéséről dönt a mellékelt változási vázrajz szerint, és a vázrajznak megfelelően 46 m2 területrészt értékesít Varga Péter (Körmend, Nádaljai u. 17/A.) lakos (szomszédos ingatlantulajdonos) részére 43.527 Ft. összegért azzal, hogy a Vevő a vételárat egyösszegben köteles megfizetni és a vétel összes költségét a Vevő viseli.

*Az adásvétel létrejött, a vételár kifizetésre került.*

**19****/2023. (III.30.) önkormányzati határozat**

Körmend Város Önkormányzata Képviselő-testülete megismerte a közvilágítás korszerűsítésére irányuló közbeszerzési eljárást megindító ajánlattételi felhívást, és ajánlattételi dokumentációját, és jóváhagyja azokat.

A Képviselő-testület felkéri az eljárást lebonyolító felelős akkreditált közbeszerzési szaktanácsadót arra, hogy a közbeszerzési eljárást indítsa el Körmend város Önkormányzata közbeszerzési szabályzata alapján.

*Az idei kormányengedélyes hitelfelvétel kapcsán készült előterjesztés során jeleztük, hogy a közbeszerző további pontosításokat kért a tervezőtől azért, hogy szakmailag megfelelő közbeszerzési anyag kerüljön kiírásra, ha ezt megkapjuk, ill. ha megérkezik a kormányengedélyes hitelfelvételről a kormányzati döntés, azt követően tud indulni az eljárás.*

**20****/2023. (III.30.) önkormányzati határozat**

Körmend Város Önkormányzata Képviselő-testülete felhatalmazza a Pénzügyi és Közbeszerzési Bizottságot, hogy amennyiben a közbeszerzési eljárás megindítása előtt még kisebb változtatásokat kell végrehajtani a közbeszerzési dokumentáció vagy a műszaki melléklet vonatkozásában, akkor annak jóváhagyásában járjon el, a Képviselő-testület tagjainak tájékoztatása mellett.

**21****/2023. (III.30.) önkormányzati határozat**

Körmend Város Önkormányzata Képviselő-testülete Körmend Város településrendezési eszközeinek 11. számú módosításával összefüggésben a következő határozatot hozza:

* Körmend Város Önkormányzata a 2/2005. (I. 11.) Korm. rendelet szerint beérkezett vélemények alapján nem készít környezeti vizsgálatot a településrendezési eszközök 11. módosításához.
* Körmend Város Önkormányzata az 5/2023. (II.9.) számú határozat 1. pontját kiegészíti azzal, hogy az egységes kereskedelmi övezet tervezési területét az Önkormányzat a tömbterület valamennyi Gksz-6 övezetbe tartozó ingatlanjára (1891/3, 1897, 1898, 1895, 1899/3, 1899/4, 1899/5 helyrajzi számú ingatlanokra) kiterjeszti.

Ezzel az 5/2023. (II.9.) számú határozat 1. pontja az alábbiak szerint módosul:

* „Körmend város Önkormányzata kezdeményezi az Önkormányzat településrendezési eszközeinek felülvizsgálatát a körmendi 1920/19 hrsz.-ú telek tekintetében, annak érdekében, hogy egyetlen építési övezetbe kerüljön minden, jelenleg az 1895 és az 1920/19 hrsz-on nyilvántartott ingatlanokon létesülő áruház és szolgáltatás. A módosítás konkrét célja, hogy a szóban lévő, Kauz-réti kereskedelmi terület egységesen Gksz-6 tömb építési övezet besorolású legyen. A tervezés végrehajtása és az egyes építési övezetek lehatárolása érdekében a tervezési területet a tömbhöz tartozó 1891/3, 1897, 1898, 1895, 1899/3, 1899/4, 1899/5 hrsz ingatlanjaira kiterjeszti.
* Körmend Város Önkormányzata Képviselő-testülete az 5/2023. (II.9.) számú határozatának 2. pontját az alábbiak szerint módosítja:
* „Körmend Város Önkormányzata az 1. pont szerinti tömbterület 1891/3, 1897, 1898, 1895, 1899/3, 1899/4, 1899/5 helyrajzi számú ingatlanjait kiemelt fejlesztési területté nyilvánítja a 419/2021.(VII.15.) Korm. rendelet 59.§ (2) bekezdés c) pontja alapján.

*A HÉSZ módosítás megtörtént ez ügyben, a Testület azt jóváhagyta, mivel az állami főépítész nem emelt ellene kifogást.*

**22****/2023. (III.30.) önkormányzati határozat**

Körmend Város Önkormányzata Képviselő-testülete Körmend Város településrendezési eszközeinek 12. számú módosításával összefüggésben úgy határoz, hogy a 2/2005. (I. 11.) Korm. rendelet szerint beérkezett vélemények alapján nem készít környezeti vizsgálatot a településrendezési eszközök 12. módosításához.

A6/2023. (II.9.) számú határozat alábbiakkal kerül kiegészítésre:

1. A K-közl jelű építési övezeti előírás módosításakor célszerű megvizsgálni és rögzíteni, hogy az építési övezetben kerítés nem létesíthető.
2. A K-közl jelű építési övezetet körülvevő lakóterületek védelme érdekében, illetve gépjármű elhelyezésre szolgáló garázssorokat a hatályos településrendezési eszközök kijelölték, így a helyi építési szabályzatban javasolt rögzíteni, hogy a falusias és kertvárosias lakóterületeken önálló gépkocsitároló építmények csak az övezetben megengedett rendeltetéshez tartozó számban és mértékben létesíthetők.

*A HÉSZ módosítás megtörtént ez ügyben, a Testület azt jóváhagyta, mivel az állami főépítész nem emelt ellene kifogást.*

**23****/2023. (III.30.) önkormányzati határozat**

Körmend Város Önkormányzata Képviselő-testülete 10/2023. (II.9.) határozatát visszavonja arra való tekintettel, hogy a Mérőlánc Bt. által 574/2022. munkaszám alatt készített változási vázrajz alapján nem lehetséges a telekalakítást megvalósítani.

**24****/2023. (III.30.) önkormányzati határozat**

Körmend Város Önkormányzata Képviselő-testülete úgy dönt, hogy a csatolt, 65/2023. munkaszám alatt készített változási vázrajz alapján további 1427 m2-nek megfelelő területrészt értékesít a Timár és Társa Kereskedelmi és Szolgáltató Korlátolt Felelősségű Társaság (9799 Szentpéterfa, Kossuth Lajos utca 2. ) és a Takép-2000 Korlátolt Felelősségű Társaság (9799 Szentpéterfa, Kossuth L. u. 94.) részére 3000 Ft/m2 + ÁFA vételáron akként, hogy a Vevők egyenlő arányban szereznek tulajdont a szóban lévő 1427 m2-nek megfelelő tulajdoni hányad tekintetében. Ezzel az értékesítéssel a csatolt vázrajz szerinti 1897/4 hrsz-ú ingatlan a Timár és Társa Kereskedelmi és Szolgáltató Korlátolt Felelősségű Társaság (9799 Szentpéterfa, Kossuth Lajos utca 2. ) és a Takép-2000 Korlátolt Felelősségű Társaság (9799 Szentpéterfa, Kossuth L. u. 94.) Vevők osztatlan közös tulajdonába kerül, egyúttal az 1920/19 hrsz-ú ingatlanon a Vevők és az Önkormányzat között fennálló osztatlan közös tulajdon megszűnik. A Vevők a vételárat a szerződéskötéstől számított 30 napon belül, egyösszegben kötelesek megfizetni, meg nem fizetés esetén az Önkormányzatot elállási jog illeti meg.

*A közös tulajdon megszüntetésre került, a vételár megfizetésre került.*

**25****/2023. (III.30.) önkormányzati határozat**

Körmend Város Önkormányzata Képviselő-testülete a körmendi 307/1/A/9 hrsz-ú ingatlan értékesítése során a Körmenden, 2023. 02.27-én létrejött „Adásvételi szerződés” megismerését követően úgy dönt, hogy nem élni kíván elővásárlási jogával.

*A kiértesítés megtörtént.*

**26****/2023. (III.30.) önkormányzati határozat**

Körmend Város Önkormányzata Képviselő-testülete úgy dönt, hogy amennyiben Henning-Kiss Katalin (Körmend, 1935. 10. 29. – 2021. 02. 27.), művésznő végrendelete érvényes, és abban Körmend Város Önkormányzata végrendeleti örökös, abban az esetben elfogadja a művésznő hagyatéki felajánlását, és a városra hagyományozott művészeti alkotásokat megőrzi, és kiállítja, emléket állítva ezzel Henning-Kiss Katalin művészi pályájának, hagyatékénak.

*A hagyaték átadása megtörtént.*

**27****/2023. (III.30.) önkormányzati határozat**

A képviselő-testület felhatalmazza a polgármestert, hogy a V036 Körmend ivóvízellátási rendszer vonatkozásában elfogadja:

Az ellátásért felelősök (Körmend, Magyarnádalja, Vasalja) Községek Önkormányzata) és a VASIVÍZ ZRt. között 2017.09.19-én a V036 Körmend rendszeren lévő önkormányzati tulajdonú víziközmű létesítmények üzemeltetésére létrejött Üzemeltetési Szerződés 5. sz. melléklettel (Vagyonértékelés) történő kiegészítését, módosítását.

Felhatalmazza a Polgármestert a bérleti üzemeltetési szerződés 5. sz. melléklettel történő kiegészítésének, módosításának aláírására.

*A szerződésmódosítás megtörtént.*

**28****/2023. (IV.26.) önkormányzati határozat**

Körmend Város Önkormányzat Képviselő-testülete a Kovatsik és Társai Temetkezési Bt 2022.évi beszámolóját megismerte, és elfogadja az abban foglaltakat.

**29****/2023. (IV.26.) önkormányzati határozat**

Körmend Város Önkormányzata Képviselő-testülete

* **támogatja, hogy a** „Bölcsődei nevelés fejlesztése " című, RRF-1.1.2-2021 kódszámú pályázati felhívásra Körmend város Önkormányzata támogatási kérelmet nyújtson be;
* A projekt előkészítés költségeként ***10.000.000 forintot*** biztosít a költségvetésében

*A pályázat benyújtásra került, tartaléklistára helyezték.*

**30****/2023. (IV.26.) önkormányzati határozat**

1. Körmend Város Önkormányzata Képviselő-testülete a körmendi 1618/34 hrsz-ú ingatlan kb. 5000 m2-es ingatlanrészének értékesítésére kiírt nyílt pályázati eljárást eredményessé, a beérkezett két darab ajánlatot érvényessé nyilvánítja.

2. Körmend Város Önkormányzata Képviselő-testülete a körmendi 1618/34 hrsz-ú ingatlan kb. 5000 m2-es ingatlanrészének értékesítésére kiírt nyílt pályázati eljárás során nyertes ajánlattevőként a legjobb ajánlatot tevő Bástya Lakópark Kft -t hirdeti ki (Szombathely, Szent Flórián krt 2. ), elfogadva ezen pályázó pályázatában foglalt vételárra tett ajánlatot. Az értékesítés során a Magyar Államot elővásárlási jog illeti meg.

3. A Képviselő-testület felhatalmazza a Polgármestert a nyertes pályázóval való szerződéskötésre azzal, hogy a megkötendő szerződésben az Önkormányzat érdekeit szolgáló kikötéseket szerepeltetni kell.

4. A Képviselő-testület megerősíti, hogy az adásvételi előszerződésben szerepeltetni kell azt, hogy az Önkormányzattól független körülménytől (jövőbeli HÉSZ módosítás állami főépítész általi jóváhagyása, ill. ezt követőn telekalakítás hatósági jóváhagyása) függ az adásvételi szerződés megkötése, amelyek meghiúsulása esetén az Önkormányzat az adásvételi szerződés megkötésétől elállhat.

*Lásd a 3/2023. határozatnál írtakat.*

**31****/2023. (IV.26.) önkormányzati határozat**

Körmend Város Önkormányzata Képviselő-testülete az 1618/32 helyrajzi számú ingatlanból a mellékelt beépítési javaslat szerinti 1 093,8 m2 nagyságú területrészt értékesíti Kocsis Tibor (9900 Körmend, Gizella K. u. 14.) részére ***5.030.000 Ft + ÁFA*** összegért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül. Az adásvétel, az ingatlannyilvántartási bejegyzés és a telekalakítás összes költségét a Vevő viseli.

*Az értékesítés folyamatban van, a telekalakítási rész elhúzódik, meg kell felelni az állami főépítész által előírtaknak.*

**32****/2023. (IV.26.) önkormányzati határozat**

Körmend Város Önkormányzata Képviselő-testülete nem támogatja a Szent Imre herceg utca K-i végének további fejlesztését, a Rákóczi F. u. –Nefelejcs u.- Dr. Remetei Filep utcák által határolt tömb újabb közúttal történő feltárását a tömb D-i oldalán tervezett út kiépítésével kívánja az önkormányzat megvalósítani.

*A kiértesítés megtörtént.*

**33****/2023. (IV.26.) önkormányzati határozat**

1. Körmend város Önkormányzata kezdeményezi az Önkormányzat településrendezési eszközeinek felülvizsgálatát a körmendi 1618/34 hrsz.-ú telek tekintetében, annak érdekében, hogy az ingatlan egy része lakóövezet besorolású legyen.

2. Körmend város Önkormányzata az 1618/34 hrsz-on nyilvántartott ingatlant kiemelt fejlesztési területté nyilvánítja a 419/2021. (VII.15.) Korm.rendelet 59.§ (2) bekezdés c) pontja alapján.

3. Az 1) pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést, elfogadva annak ajánlatát.

4. Körmend város Önkormányzata Képviselő-testülete felkéri a városi főépítészt, Rápli Pált, hogy a módosítást szakmai szempontok szerint koordinálja.

5. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

*A főépítésszel és településtervezővel való egyeztetés alapján az új építési törvény megalkotásáig a HÉSZ módosítása nem indítható el.*

**34****/2023. (IV.26.) önkormányzati határozat**Körmend város Önkormányzata kezdeményezi az Önkormányzat településrendezési eszközeinek felülvizsgálatát a mezőgazdasági kertes övezetek tekintetében, annak érdekében, hogy a mezőgazdasági kertes övezetekben előírt megengedett legnagyobb beépítési százalék 3%-ról 10%-ra módosuljon.

Az 1) pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést, elfogadva annak ajánlatát.

Körmend város Önkormányzata Képviselő-testülete felkéri a városi főépítészt, hogy a módosítást szakmai szempontok szerint koordinálja.

Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

*A határozat visszavonásra került a Testület által.*

**35****/2023. (IV.26.) önkormányzati határozat**

Körmend Város Önkormányzatának Képviselő-testülete a 2023. évre beérkezett kulturális, sport és szociális pályázatokat, valamint a kiemelt közösségeket a Kulturális, Sport és Ifjúsági Ügyek Bizottsága javaslatát is figyelembe véve, az alábbiak szerint részesíti támogatásban (táblázat).

*A szerződéskötések megtörténtek a támogatások átadására.*

**36****/2023. (IV.26.) önkormányzati határozat**

Körmend város Önkormányzata Képviselő-testülete megismerte a VOLÁNBUSZ Zrt-nek a Körmend városában 2022. évben teljesített helyi személyszállítási szolgáltatásról szóló beszámolóját, és azt a melléklet szerint elfogadja.

**37****/2023. (IV.26.) önkormányzati határozat**

Körmend Város Önkormányzata Képviselő-testülete a Körmendi Járásbíróságra – a büntetőeljárásról szóló 2017. évi XC. törvény 680.§ (5) bekezdésének megfelelő – ülnöknek a következő személyeket választja meg:

1. Könczöl Brigitta (szn: Horváth Brigitta, lakcím: Körmend, Rákóczi F. u. 7. I./2.)

2. Lovas Zoltán (lakcím: Egyházasrádóc, Kossuth utca 214.)

A Képviselő-testület felkéri a Polgármestert, hogy a jelöltek névsorát és a jelölést elfogadó nyilatkozataikat juttassa el a Körmendi Járásbíróság elnökéhez.

*A kiértesítés, eskütététel megtörtént.*

**38****/2023. (V.5.) önkormányzati határozat**

Körmend Város Önkormányzata Képviselő-testülete

* az **Interreg VI-A Szlovénia-Magyarország 2021–2027-es program k**eretében kiírt pályázati **felhívására benyújtásra kerülő SIDEWAY TRAVELLER** című **pályázat benyújtását támogatja**
* a pályázat megvalósításához 8.687,5 euro önerőt biztosít költségvetésében.

***A pályázat beadásra került.***

**39****/2023. (V.31.) önkormányzati határozat**

Körmend Város Önkormányzata Képviselő-testülete a Körmendi Rendőrkapitányság által elkészített, a körmendi közbiztonság helyzetéről szóló éves beszámolóját elfogadja, és egyúttal megköszöni azt az együttműködést, amit a Rendőrség tanúsít az Önkormányzat irányában a közbiztonság javítása, a lakosság emberi élet és vagyonvédelme, valamint a bűnmegelőzés és bűnfelderítés tekintetében.

**40****/2023. (V.31.) önkormányzati határozat**

* Körmend Város Önkormányzata a Dr. Batthyány –Strattmann László Kórházért Közhasznú Alapítvány 2022. évi tevékenységéről végzett beszámolóját elfogadja, egyúttal megköszöni az Alapítványban dolgozók munkáját.
* Körmend Város Önkormányzata a Körmend Múltja, Jelene és Jövője Közhasznú Alapítvány 2022. évi tevékenységéről végzett beszámolóját elfogadja, egyúttal megköszöni az Alapítványban dolgozók munkáját.
* Körmend Város Önkormányzata a Körmenden Foglalkoztatottakért Alapítvány 2022. évi tevékenységéről végzett beszámolóját elfogadja, egyúttal megköszöni az Alapítványban dolgozók munkáját.
* Körmend Város Önkormányzata a Körmend Város Közbiztonságáért Közhasznú Alapítvány 2022. évi tevékenységéről végzett beszámolóját elfogadja, egyúttal megköszöni az Alapítványban dolgozók munkáját.

**41****/2023. (V.31.) önkormányzati határozat**

Körmend Város Önkormányzat Képviselő-testülete elhatározza, hogy a 2023. évi költségvetésről szóló 2022. évi XXV. törvény 3. melléklet II. Támogatások megállapításának, felhasználásának és elszámolásának szabályai 5. 2.1.5 Önkormányzatok rendkívüli támogatása jogcím 5.1.a) pontjában meghatározott Önkormányzatok rendkívüli támogatása alapján vissza nem térítendő, rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

*Ez a pályázat is támogatást nyert el, amiről beszámoltunk a költségvetési rendelet módosításánál.*

 **42****/2023. (V.31.) önkormányzati határozat**

Körmend Város Önkormányzatának Képviselő-testülete a 2021. évi belső ellenőrzési feladatok teljesítéséről szóló beszámolót elfogadja, és felkéri a jegyzőt a belső ellenőrzési jelentésben foglaltak alapján a további szükséges intézkedések megtételére.

**43****/2023. (V.31.) önkormányzati határozat**

Körmend Város Önkormányzatának Képviselő-testülete a 370/2011. (XII.31.) Kormányrendelet 11. §-a alapján tett vezetői nyilatkozatokat a mellékletben szereplő formában, azzal egyezően elfogadja.

**44****/2023. (V.31.) önkormányzati határozat**

Körmend Város Önkormányzata úgy dönt, hogy a tulajdonát képező

1. Körmendi Médiacentrum Nonprofit Kft. részére 2022. évben nyújtott, összesen 3.000.000 Ft összegű,
2. Batthyány Örökségközpont Kastélyfejlesztő és Üzemeltető Nonprofit Kft. részére 2022. évben nyújtott 6.000.000 Ft összegű,
3. Körmendi Idősekért Nonprofit Kft részére 2021. évben nyújtott 7.238.000 Ft, a 2022. évben nyújtott 2.238.000 Ft összegű
4. Körmendi Városi Piac és Vásárcsarnok Kft részére 2021. évben nyújtott 5.500.000 Ft, 2022. évben nyújtott 9.000.000 Ft. összegű

tagi kölcsön visszafizetésétől eltekint arra való tekintettel, hogy az energiaválság miatt a fenti gazdasági társaságok kiadásai jelentősen megnövekedtek, a bevételi források azonban egyenesen arányosan ezt nem követték le, s ebben a helyzetben a tulajdonos Önkormányzat a tagi kölcsön visszafizetésének elengedésével kívánja segíteni a cégek működését.

Körmend Város Önkormányzata e kölcsönökről lemond, és elrendeli a kivezetésüket a pénzügyi / számviteli nyilvántartásokból.

*A kiértesítés megtörtént.*

**45****/2023. (V.31.) önkormányzati határozat**

Körmend Város Önkormányzata Képviselő-testülete HUNG-2023 kódszámú felhívásra benyújtásra kerülő „Boldog Batthyány László Liturgikus emléknap-2024” című pályázati program benyújtását támogatja, pályázat benyújtására felhatalmazza a Polgármestert.

*A pályázat beadásra került.*

**46****/2023. (V.31.) önkormányzati határozat**

1. Körmend Város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 508 és 509 helyrajzi ingatlanok tekintetében akként, hogy a tervezett telekalakítás ingatlanhatára legyen az övezeti határ.

2. Az 1) pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést akként, hogy a kérelmező viseli a településtervezési költségek összegét.

3. Körmend Város Önkormányzata Képviselő-testülete felkéri a városi főépítészt, hogy a módosítást szakmai szempontok szerint koordinálja.

4. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a rövid eljárás megindítása előtt.

*A HÉSZ módosítása megtörtént.*

**47****/2023. (V.31.) önkormányzati határozat**

Körmend Város Önkormányzata Képviselő-testülete Körmend Város településrendezési eszközeinek 12. számú módosításával összefüggésben az alábbi döntéseket hozza:

* A Képviselő-testület elfogadja a Honvédelmi Minisztérium, a Vas Vármegyei Kormányhivatal - Környezetvédelmi, Természetvédelmi és Hulladékgazdálkodási Főosztály, Hulladékgazdálkodási Osztály, a Vas Vármegyei Kormányhivatal - Környezetvédelmi, Természetvédelmi és Hulladékgazdálkodási Főosztály, Környezetvédelmi és Természetvédelmi Osztály, a Vas Vármegyei Kormányhivatal - Népegészségügyi Főosztály, a Budapest Főváros Kormányhivatala - Népegészségügyi Főosztály, a Vas Vármegyei Kormányhivatal - Agrárügyi Főosztály, Erdészeti Osztály, a Vas Vármegyei Kormányhivatal - Agrárügyi Főosztály, Növény- és Talajvédelmi Osztály, a Vas Vármegyei Kormányhivatal - Állami Főépítészi Iroda, a Nemzeti Média- és Hírközlési Hatóság, a Nemzeti Népegészségügyi Központ, az Országos Vízügyi Főigazgatóság, a Nyugat-dunántúli Vízügyi Igazgatóság és az Őrségi Nemzeti Park Igazgatóság által megküldött véleményt.
* A Képviselő-testület a véleményezési szakaszt lezárja, és felkéri a polgármestert a dokumentáció átdolgoztatására az alábbiak szerint:

A 2. számú melléklet 91. sorában a minimális telekméret 750 m2. A módosítással érintett különleges építési övezetben a maximális építménymagasság 4,5 méter. Az övezetben építés és telekalakítás során a kialakult úszótelkes beépítés megtartható, bővítéskor azonban a 2. melléklet előírásait kell alkalmazni.

*A HÉSZ módosítása megtörtént.*

**48****/2023. (V.31.) önkormányzati határozat**

Körmend Város Önkormányzata Képviselő-testülete Körmend város településszerkezeti tervéről szóló többször módosított 269/2016. (XI.24.) számú képviselő-testületi határozatát (továbbiakban: Határozat) az 5/2023. (II. 9.) számú képviselő-testületi határozat, mint településfejlesztési döntés figyelembe vételével a véleményezési eljárás lefolytatását követően, az Állami Főépítész VA/ÁFI/369-24/2023. számon kiadott, 2023. május 10.-én kelt záró szakmai véleményében megadott hozzájárulásával a kihirdetést követő napi hatállyal az alábbiak szerint módosítja:

1. A Határozat 1. melléklete (településszerkezeti tervlap) helyébe jelen határozat 1. melléklete lép.

2. A Határozat 2. melléklete (szerkezeti terv leírása) jelen határozat 2. melléklete

szerint módosul.

3. A Határozat 3. melléklete (változások ütemezése) jelen határozat 3. melléklete szerint módosul.

4. A Határozat 4. melléklete (területrendezési tervvel való összhang igazolása) jelen határozat 4. melléklete szerint módosul.

5. A Határozat 5. melléklete (biológiai aktivitásérték számítása) jelen határozat 5. melléklete szerint módosul.

6. A Határozat 6. melléklete (területi mérleg számítása) jelen határozat 6. melléklete szerinti melléklettel egészül ki.

**49****/2023. (V.31.) önkormányzati határozat**

1. Körmend Város Önkormányzata Képviselő-testülete a Körmend, 2832/10 és 2832/11 hrsz-ú ingatlanok tulajdonjogának ingyenes átvételével nem kíván élni.

2. Körmend Város Önkormányzata Képviselő-testülete a Körmend, 0321/3, 0263/10, 0286/64 és 3088 hrsz-ú ingatlanok tulajdonjogának ingyenes átvételével nem kíván élni.

*A kiértesítés megtörtént.*

**50****/2023. (V.31.) önkormányzati határozat**

Körmend Város Önkormányzata Képviselő-testülete megismerte a mozi építése során előre nem láthatóan előállt pótmunkákat, és az alábbi döntéseket hozza:

1. Körmend Város Önkormányzata Képviselő-testülete az alapozás kapcsán előállt, előre nem látható pótmunka elvégzésére nettó 149.989 Ft. összeget biztosít a 2023. évi költségvetésében
2. Körmend Város Önkormányzata Képviselő-testülete a tetőgerendák feltárása kapcsán előállt, előre nem látható pótmunka elvégzésére nettó 1.458.165 Ft. összeget biztosít a 2023. évi költségvetésében
3. Körmend Város Önkormányzata Képviselő-testülete úgy dönt, hogy a mozit alkalmassá kell tenni 3D -s filmek fogadására is, és így a 3D mozitechnológia kiépítésére nettó ***2.350.000 Ft***. összeget biztosít a 2023. évi költségvetésében.

*A többlettámogatás iránti igényt benyújtottuk a MÁK felé, elbírálása folyamatban van.*

**51****/2023. (V.31.) önkormányzati határozat**

Körmend Város Önkormányzatának Képviselő-testülete a Körmendi Szociális Szolgáltató és Információs Központ 2022. évi tevékenységéről szóló szakmai beszámolót elfogadja.

**52****/2023. (V.31.) önkormányzati határozat**

Körmend Város Önkormányzata Képviselő-testülete a gyermekjóléti és gyermekvédelmi feladatokról szóló beszámolót a melléklet szerint elfogadja, egyben megköszöni minden érintett dolgozónak és szervezetnek a gyermekvédelem terén nyújtott munkáját.

**53****/2023. (V.31.) önkormányzati határozat**

Körmend város Önkormányzata Képviselő-testülete a Körmendi Kulturális Központ, Múzeum és Könyvtár teljes intézményi, valamint külön a közművelődési területre vonatkozó 2022. évi beszámolóját és 2023. évi munkatervét, valamint képzési tervét és beiskolázási tervét elfogadja.

**54****/2023. (V.31.) önkormányzati határozat**

Körmend város Önkormányzata Képviselő-testülete a Körmendi Kulturális Központ, Múzeum és Könyvtár múzeumi területre vonatkozó, Dr. Batthyány-Strattmann László Múzeum intézményegység 2022. évi beszámolóját és 2023. évi munkatervét elfogadja.

**55****/2023. (V.31.) önkormányzati határozat**

Körmend város Önkormányzata Képviselő-testülete a Körmendi Kulturális Központ, Múzeum és Könyvtár könyvtári területre vonatkozó, Faludi Ferenc Könyvtár 2022. évi beszámolóját és 2023. évi munkatervét elfogadja

**56****/2023. (V.31.) önkormányzati határozat**

Körmend város Önkormányzata Képviselő-testülete megbízza a Körmendi Kulturális Központ, Múzeum és Könyvtár igazgatóját, valamint az intézményegységek vezetőit, hogy a Képviselő-testület által elfogadott beszámolókat és munkaterveket a törvényben meghatározott módon továbbítsa a területileg illetékes, kijelölt szakmai szolgáltató szervezetnek a most hozott határozatokkal együtt.

**57****/2023. (V.31.) önkormányzati határozat**

Körmend Város Önkormányzatának Képviselő-testülete a Dr. Batthyányné Coreth Mária Óvoda és Bölcsőde 2022. évi tevékenységéről szóló szakmai beszámolót elfogadja.

**58****/2023. (V.31.) önkormányzati határozat**

Körmend Város Önkormányzata Képviselő-testülete úgy dönt, hogy a körmendi Elixir Patika 30 évvel ezelőtti alapítására tekintettel, Hadnagy Géza Úr - az Elixir Patika alapítója, körmendi lokálpatrióta, és a körmendi sportélet állandó támogatója - részére önkormányzati elismerő oklevelet adományoz.

*Az oklevél átadása megtörtént.*

**59****/2023. (V.31.) önkormányzati határozat**

Körmend Város Önkormányzata Képviselő-testülete az EGIS Körmend kosérlabdacsapat támogatásának szándékával, a csapat 2022/2023-as bajnokságban nyújtott teljesítménye elismeréséül egyszeri ***3.000.000 Ft*** összegű támogatást ad át a Körmend Múltja, Jelene és Jövője Közhasznú Alapítvány részére.

*A támogatás átadása megtörtént.*

**60****/2023. (V.31.) önkormányzati határozat**

Körmend Város Önkormányzata – Szita Károly Kaposvár polgármestere kezdeményezését megismerve - úgy dönt, hogy csatlakozik ahhoz a békepárti kezdeményezéshez, amelyet a Magyar Országgyűlés 5/2023. (III.31.) határozatával fogadott el az előterjesztéshez csatolt tartalommal.

Az Önkormányzat kinyilvánítja, hogy egyetért a Magyar Országgyűlés 5/2023. (III.31.) határozatában foglaltakkal, és a béke pártján áll.

**62****/2023. (VI.30.) önkormányzati határozat**

Körmend Város Önkormányzata Képviselő-testülete Körmend város településszerkezeti tervéről szóló többször módosított 269/2016. (XI.24.) számú képviselő-testületi határozatát (továbbiakban: Határozat) a 6/2023. (II. 9.) számú képviselő-testületi határozat, mint településfejlesztési döntés figyelembe vételével a véleményezési eljárás lefolytatását követően, az Állami Főépítész VA/ÁFI/310-6/2023 számon kiadott, 2023. június 15-én kelt záró szakmai véleményében megadott hozzájárulásával a kihirdetést követő napi hatállyal az alábbiak szerint módosítja:

* A Határozat 1. melléklete (településszerkezeti tervlap) helyébe jelen határozat 1. melléklete lép.
* A Határozat 2. melléklete (szerkezeti terv leírása) jelen határozat 2. melléklete szerint módosul.
* A Határozat 3. melléklete (változások ütemezése) jelen határozat 3. melléklete szerint módosul.
* A Határozat 4. melléklete (területrendezési tervvel való összhang igazolása) jelen határozat 4. melléklete szerint módosul.
* A Határozat 5. melléklete (biológiai aktivitásérték számítása) jelen határozat 5. melléklete szerint módosul.
* A Határozat 6. melléklete (területi mérleg számítása) jelen határozat 6. melléklete szerinti melléklettel egészül ki.

**63****/2023. (VI.30.) önkormányzati határozat**

Körmend Város Önkormányzata Képviselő-testülete a Körmend, Akác utca és Béke utca burkolatfelújítására kiírt közbeszerzési eljárás során beérkezett ajánlatok ismeretében úgy dönt, hogy a 2023. évi költségvetés 6. sz. mellékletének BMÖFT/-6/2022 Belterületi utak (Akác, Béke) elnevezésű költségvetési sorát nettó 63.991.948 Ft. összegről nettó 70.044.268 FT. összegre, ÁFA sorát 17.277.826 FT. összegről 18.911.952 Ft. összegre, bruttó összesen sorát 81.269.774 Ft. összegről 88.956.220 Ft. összegre módosítja.

*A felújítás megtörtént.*

**64****/2023. (VI.30.) önkormányzati határozat**

Körmend Város Önkormányzata Képviselő-testülete úgy dönt, hogy értékesíti a körmendi 1407/88 hrsz-ú, kivett beépítetlen terület megjelölésű ingatlant Orbán Zoltán és Targuba Nóra Körmend, Hunyadi utca 89. szám alatti lakosok részére az értékbecslő által meghatározott 2625 Ft/m2 + ÁFA, azaz 3.869.250 Ft + ÁFA vételárért akként, hogy a Vevők ½- ½ arányban válnak az ingatlan tulajdonosaivá.

Az értékesítés feltételei az alábbiak:

* A Vevők a vételárat egyösszegben, az adásvételi szerződés megkötésétől számított 30 napon belül kötelesek megfizetni.
* A Vevők viselik az adásvétellel kapcsolatos valamennyi költséget.
* Az adásvételi szerződésben szerepeltetni kell, hogy amennyiben a vétel tárgyát képező ingatlan közművesítése megtörténik (akár az Önkormányzat, akár esetlegesen más beruházó által), abban az esetben a Vevőknek viselniük kell a vétel tárgyát képező ingatlanra eső közművesítés költségeit, függetlenül attól, hogy a közművesítésre mikor kerül sor, mekkora a közművesítésnek az ingatlanra eső költsége, és függetlenül attól is, hogy a megvásárolt ingatlan közművesítése időközben más módon megvalósult-e. E kötelezettség teljesítéséért az adásvételi szerződésben biztosítékot kell kikötni.

*Az értékesítés megtörtént.*

**65****/2023. (VI.30.) önkormányzati határozat**

Körmend Város Önkormányzata Képviselő-testülete hozzájárul ahhoz, hogy az Önkormányzat összevonja a csatolt vázrajz alapján a körmendi 1895 és 1897/3 hrsz-ú ingatlanokat, és az így létrejövő egy ingatlant egy adásvétel keretében értékesítse a Merito Rent Ingatlanhasznosító- és Befektető Zártkörűen Működő Részvénytársasággal (7632 Pécs, Árnyas liget 6. fszt. 1.) kötött adásvételi előszerződésben foglaltak alapján, a Képviselő-testület által már korábban megállapított vételár mellett.

*Az adásvételi szerződés megkötésre, a vételár kifizetésre került.*

**66****/2023. (VI.30.) önkormányzati határozat**

Körmend Város Önkormányzata Képviselő-testülete megismerte a CYEB Energiamegoldások Kft-vel kötendő megállapodást, melyben az Önkormányzat közreműködik abban, hogy a körmendi lakossági háztartásokban lévő hagyományos izzók LED lámpára legyenek kicserélve, és a Képviselő-testület jóváhagyja azt, hogy a programban a csatolt szerződés mentén az Önkormányzat részt vegyen.

*A programban az Önkormányzat részt vett a körmendiek érdekében, a megállapodás létrejött.*

**67****/2023. (VI.30.) önkormányzati határozat**

Körmend Város Önkormányzatának Képviselő-testülete a védőnői szolgálat átadásáról szóló megállapodást megismerte, és azt a melléklet szerinti tartalommal jóváhagyja, továbbá felhatalmazza a polgármestert annak aláírására.

*A megállapodás megkötésre került.*

**68****/2023. (VI.30.) önkormányzati határozat**

Körmend Város Önkormányzata Képviselő-testülete, mint a Nyugat-.dunántúli Regionális Hulladékgazdálkodási Társulás tagja, megismerte a Társulás és az STKH Nkft, illetve a Társulás és a MOHU MOL Zrt. között kötendő bérleti szerződéseket a társulás vagyontárgyait, köztük a körmendi hulladékudvart és a Körmenden található hulladékgyűjtő szigeteket érintően, és az a szerződésekben foglaltakat tudomásul veszi.

**69****/2023. (VI.30.) önkormányzati határozat**

Körmend Város Önkormányzatának Képviselő-testülete

1. támogatja az „Élmény- és Szabadidősport Programot” című pályázati felhívásra „Mozdulj Körmend” címmel pályázat benyújtását
2. felhatalmazza a polgármestert a pályázat benyújtására és minden további intézkedés, jognyilatkozat megtételére, valamint szükséges dokumentum aláírására.

*A pályázat beadásra került.*

**70****/2023. (VI.30.) önkormányzati határozat**

1. Körmend Város Önkormányzata Képviselő-testülete jóváhagyja a vízi-közmű szolgáltatást érintő, módosított 15 éves gördülő fejlesztési terv 2023-2037- évekre vonatkozó módosítását az alábbiak szerint:

- Az iparterületet feltáró út építéséhez kapcsolódó szennyvízelvezető hálózat kiépítése (gerincvezeték építés: 11500 eFt, átemelő műtárgy kiépítése 20000eFt) forrását a S015 Körmend szennyvízrendszer 2023. évi beruházások keretében átcsoportosítja az Önkormányzat a Hunyadi Lakópark szennyvízelvezetési rendszere kiépítéséhez, a forrást így megemelve nettó 90 275 eFt-ra a használati díj terhére.

- A szennyvíz gerinchálózat Thököly I. u. D-i, hiányzó szakasza kiküszöbölésére a Thököly I. u. 38. sz. ingatlan szennyvízbekötése céljából nettó 3 700 eFt összeget biztosít az Önkormányzat a S015 Körmend szennyvízrendszer 2023. évi beruházások terhére.

- Az S015 Körmend szennyvízrendszer 2023. évi felújítások és pótlások keretében, a szennyvízhasználati díj terhére, a Kölcsey F. u.-i szennyvízakna fedlapok cseréjéhez nettó 892 952 ,-Ft összeget biztosít az Önkormányzat.

2. Az Önkormányzat felkéri a VASIVÍZ Zrt-t, hogy a gft módosítását készítse elő és nyújtsa be a Magyar Energetikai és Közműszabályozási Hivatalhoz jóváhagyásra.

3. A Képviselő-testület felhatalmazza a Pénzügyi és Közbeszerzési Bizottságot, hogy a Hunyadi Lakópark szennyvízelvezetési rendszere kiépítésére és a szennyvíz gerinchálózat Körmend, Thököly I. u. D-i, hiányzó szakasza kiépítésére folytassa le a közbeszerzési eljárást felelős akkreditált közbeszerzési szaktanácsadó bevonásával.

*A közbeszerzési eljárás lezajlott, így a szennyvízberuházások megkezdődhetnek.*

**71****/2023. (VI.30.) önkormányzati határozat**

Körmend Város Önkormányzata Képviselő- testülete támogatja a körmendi ipari park ivóvíz és szennyvízközmű rendszerének önkormányzati tulajdonba történő, térítésmentes átvételét azt követően, ahogy az ipari park üzemeltetője elvégezte a VASIVÍZ Zrt. által az átvételhez meghatározott feltételeket, és ezt a VASIVÍZ Zrt. leigazolta az Önkormányzat előtt.

A Képviselő-testület felhatalmazza polgármestert a szükséges intézkedések megtételére, a tulajdonba vétel és az üzemeltetésbe adás kapcsán a szerződések megkötésére, és a közművagyon önkormányzati törzsvagyonba történő aktiválására.

*A kiértesítés megtörtént, a vagyonátvételre még nem került sor, ahhoz kisebb fejlesztéseket kell a rendszeren a tulajdonosnak még elvégeznie.*

**74****/2023. (IX.6) önkormányzati határozat**

Körmend Város Önkormányzat Képviselő-testülete elhatározza, hogy a 2023. évi költségvetésről szóló 2022. évi XXV. törvény 3. melléklet II. Támogatások megállapításának, felhasználásának és elszámolásának szabályai 5. 2.1.5 Önkormányzatok rendkívüli támogatása jogcím 5.1.a) pontjában meghatározott Önkormányzatok rendkívüli támogatása alapján vissza nem térítendő, rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

*A pályázat beadásra került.*

**75****/2023. (IX.6) önkormányzati határozat**

Körmend Város Önkormányzata Képviselő-testülete úgy dönt, hogy értékesíti a tulajdonát képező, körmendi 307/1/A/4 hrsz-ú, üzlethelyiség megjelölésű ingatlant az ingatlant bérlő Zenit Nagy -és Kiskereskedelmi Szolgáltató Kft. (9900 Körmend, Szabadság tér 11.) részére 15.600.000 Ft. vételárért, az alábbi feltételekkel:

1. a vételárat a Vevő egyösszegben köteles megfizetni, a szerződéskötéstől számított 30 napon belül
2. a Magyar Államot elővásárlási jog illeti meg
3. az értékbecslés és az ingatlannyilvántartási eljárás költségeit a Vevő viseli.

*Az értékesítés megtörtént.*

**76****/2023. (IX.6) önkormányzati határozat**

Körmend Város Önkormányzata Képviselő-testülete a körmendi 668/1/A/3 hrsz-ú ingatlan értékesítése során a Körmenden, 2023. május 16-án létrejött „Adásvételi szerződés” megismerését követően úgy dönt, hogy nem élni kíván elővásárlási jogával.

*A kiértesítés megtörtént.*

**77****/2023. (IX.6) önkormányzati határozat**

Körmend Város Önkormányzata Képviselő-testülete a 4696 helyrajzi számú ingatlant értékesíti Bedőcs Gyula (Körmend, Rákóczi u. 68. I/5.) lakos részére 3.100.000 Ft + áfa összegért azzal, hogy a Vevő a vételárat egyösszegben köteles megfizetni az adásvételi szerződés megkötésétől számított 30 napon belül. A szakértői értékbecslés és az ingatlannyilvántartási eljárás költségeit a Vevő viseli.

*Az értékesítés megtörtént.*

**78****/2023. (IX.6) önkormányzati határozat**

Körmend Város Önkormányzata Képviselő-testülete úgy határozott, hogy a **vis maior támogatás címen** pályázatot nyújt be a Belügyminisztériumhoz.

**A káresemény megnevezése**: 2023. augusztusi Rába áradás miatti rendkívüli kártételek

**helye**: Körmend, Rába part és az áradással érintett ingatlanok, *pontos cím és helyrajzi szám(ok): 0254/163, 4599, 4687, 4704, 4703, 4608, 4697, 4699, 4707/1, 4672, 0125/2, 4681)*

|  |  |  |
| --- | --- | --- |
| **A káresemény forrásösszetétele: Megnevezés**  | **2023 év**  |  **%**  |
| Saját forrás (biztosítási összeg nélkül)  | 3.074.950 Ft 10% |
| Biztosító kártérítése  | 0 Ft 0% |
| Egyéb forrás  | 0 Ft 0% |
| **Vis maior támogatási igény \***  | **27.674.555 Ft 90%** |
| Források összesen  | 30.749.505 Ft. 100% |

A károk helyreállításának (költségvetés alapján) tervezett összköltsége 30.749.505 Ft, melynek fedezetét az önkormányzat nem tudja / részben tudja (megfelelő rész aláhúzandó) biztosítani.

A károk részletezése:

|  |  |
| --- | --- |
| Uszadék eltávolítása | 819 150 |
| Árvíz miatt veszélyes uszadék eltávolítása, rakodás, daruzás | 245 008 |
| Rába hídon szigetelt gerincvízvezeték cseréje | 10 033 000 |
| Rába felé vezető Zártkerti utak (hrsz. 4599) | 3 301 238 |
| Rába-parti feltáró út (hrsz.4687) | 4 591 448 |
| Rába-parti gyepes parkoló (hrsz. 4704,4703,4608,4697,4699) | 5 196 332 |
| Sportpálya labdafogó háló javítása (4707/1) | 788 289 |
| Bárkaház kerítés, kapu, beléptető rendszer (hrsz.4672) | 3 946 240 |
| Vízreszállóhely (hrsz. 0125/2) helyreállítása (felújított rész pótlása) | 1 422 400 |
| Ökocentrum úszókapu motorcsere (hrsz. 4681) | 406 400 |
|  | **30 749 505 Ft.**  |

Az Önkormányzat a 9/2011. (II.15.) Korm.rendelet 5. § (2) bekezdésében

meghatározott mértékű támogatást igényel. Az Önkormányzat a Vas Megyei Közgyűlés 82/2015. (XI.27.) döntése szerinti kedvezményezett körmendi járás települése. Az önkormányzat teljesítőképességét a felmerült károk helyreállítása jelentősen meghaladja. A Képviselő-testület nyilatkozik arról, hogy a káreseménnyel érintett vagyonelemek a tulajdonát képezik.

A károsodott épület(ek) az önkormányzat alábbi kötelező feladatának ellátását szolgálja(ák).

**Rába híd, uszadék eltávolítása, emiatti rakodás, daruzás, Rába hídon szigetelt gerincvezeték cseréje** 0254/163 hrsz, településüzemeltetés kötelező feladat

**Rába felé vezető zártkerti utak helyreállítása** 4599 hrsz. településüzemeltetés kötelező feladat (Mötv. 13.§ (1) bekezdés 2. pontja)

**Rába parti feltáró út helyreállítása** 4687 hrsz. településüzemeltetés kötelező feladat (Mötv. 13.§ (1) bekezdés 2. pontja)

**Rába parti gyepes parkoló helyreállítása** 4704, 4703, 4608, 4697, 4699 hrsz. településüzemeltetés kötelező feladat (Mötv. 13.§ (1) bekezdés 2. pontja)

**Sportpálya labdafogó háló javítása** 4707/1 hrsz\_ sport, ifjúsági ügyek kötelező feladat (Mötv. 13.§ (1) bekezdés 15. pontja)

**Bárkaház kerítés, kapu, beléptető rendszer helyreállítása** 4672 hrsz, helyi adóval, gazdaságszervezéssel és a turizmussal kapcsolatos kötelező feladat (Mötv. 13.§ (1) bekezdés 13. pontja)

**Vízreszállóhely helyreállítása 0125/2 hrsz**. helyi adóval, gazdaságszervezéssel és a turizmussal kapcsolatos kötelező feladat (Mötv. 13.§ (1) bekezdés 13. pontja)

**Ökocentrum úszókapu motorcsere** 4681 hrsz. helyi adóval, gazdaságszervezéssel és a turizmussal kapcsolatos kötelező feladat (Mötv. 13.§ (1) bekezdés 13. pontja)

A bekövetkezett káreseménnyel kapcsolatban az Önkormányzat biztosítással rendelkezik / nem rendelkezik\* (a megfelelő rész aláhúzandó) azzal, hogy az Önkormányzat által az épületekre kötött biztosítási szerződésben a biztosító nem vállalt kockázatot a vis maior káreseményke miatti helytállásra.

Biztosító társaság megnevezése: CIG Pannónia Első Magyar Általános Biztosító Zrt

Biztosítási szerződés száma: 31795470

A Képviselő-testület határoz arról, hogy a károsodott ingatlanra értékkövető, határozatlan időtartamú biztosítást köt, és vállalja annak 4 éven keresztüli fenntartását, valamint a támogatás elszámolásának benyújtásakor igazolja a biztosítási szerződés megkötését a Magyar Államkincstár területileg illetékes Igazgatósága felé.

Az Önkormányzat vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.

Az önkormányzat más - a tulajdonában lévő - vagyontárggyal a feladatát el tudja látni / nem tudja ellátni (a megfelelő rész aláhúzandó).

 A Képviselő- testület a saját forrás összegét a 2023. évi költségvetéséről szóló 2/2023. (II.10.) számú Költségvetési Rendeletében biztosítja.

A testület felhatalmazza a polgármestert a pályázat benyújtására.

*A pályázat beadásra került.*

**79****/2023. (IX.6) önkormányzati határozat**

Körmend Város Önkormányzata Képviselő-testülete úgy határozott, hogy a **vis maior támogatás címen** pályázatot nyújt be a Belügyminisztériumhoz.

**A káresemény megnevezése**: 2023. augusztusi Rába áradás miatti rendkívüli kártételek

**helye**: Körmend, Rába part és az áradással érintett ingatlanok, *pontos cím és helyrajzi szám(ok): 4631, 4634/1, 0254/158, 4681*

|  |  |  |
| --- | --- | --- |
| **A káresemény forrásösszetétele: Megnevezés**  |  **2023 év**  |  **%**  |
| Saját forrás (biztosítási összeg nélkül)  | 988.542 Ft 10% |
| Biztosító kártérítése  | 0 Ft 0% |
| Egyéb forrás  | 0 Ft 0% |
| **Vis maior támogatási igény \***  | **8.896.883 Ft 90%** |
| Források összesen  | 9.885.425 Ft. 100% |

A károk helyreállításának (költségvetés alapján) tervezett összköltsége 9.885.425 Ft, melynek fedezetét az önkormányzat nem tudja / részben tudja (megfelelő rész aláhúzandó) biztosítani.

A károk részletezése:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Rába felé vezető Zártkerti utak (hrsz. 4631,4634/1) | 3 413 760 |
| Rábán alul utca (hrsz. 0254/158) lakóingatlanok megközelítése | 5 608 320 |
| Ökocentrum Lift elektronika (Liftakna süllyeszték alsó végállás határoló kapcsoló 4681 hrsz.  | 317 500 |
| Árvíz elvonulása utáni konténeres hulladékszállítás | 545 845 |
|  | **9 885 425** |

 | Ft.  |

Az Önkormányzat a 9/2011. (II.15.) Korm.rendelet 5. § (2) bekezdésében

meghatározott mértékű támogatást igényel. Az Önkormányzat a Vas Megyei Közgyűlés 82/2015. (XI.27.) döntése szerinti kedvezményezett körmendi járás települése. Az önkormányzat teljesítőképességét a felmerült károk helyreállítása jelentősen meghaladja. A Képviselő-testület nyilatkozik arról, hogy a káreseménnyel érintett vagyonelemek a tulajdonát képezik.

A károsodott épület(ek) az önkormányzat alábbi kötelező feladatának ellátását szolgálja(ák).

**Rába felé vezető zártkerti utak helyreállítása** 4631, 4634/1 hrsz. településüzemeltetés kötelező feladat (Mötv. 13.§ (1) bekezdés 2. pontja)

**Rábán aluli utca helyreállítása** 0254/158 hrsz. településüzemeltetés kötelező feladat (Mötv. 13.§ (1) bekezdés 2. pontja)

**Ökocentrum lift elektronika helyreállítása (liftakna süllyesztett alsó végállás határoló kapcsoló)** 4681 hrsz. helyi adóval, gazdaságszervezéssel és a turizmussal kapcsolatos kötelező feladat (Mötv. 13.§ (1) bekezdés 13. pontja)

**Árvíz elvonulása utáni konténeres hulladékszállítás** környezet-egészségügy kötelező feladat (Mötv. 13.§ (1) bekezdés 5. pontja)

A bekövetkezett káreseménnyel kapcsolatban az Önkormányzat biztosítással rendelkezik / nem rendelkezik\* (a megfelelő rész aláhúzandó) azzal, hogy az Önkormányzat által az épületekre kötött biztosítási szerződésben a biztosító nem vállalt kockázatot a vis maior káreseményke miatti helytállásra.

Biztosító társaság megnevezése: CIG Pannónia Első Magyar Általános Biztosító Zrt

Biztosítási szerződés száma: 31795470

A Képviselő-testület határoz arról, hogy a károsodott ingatlanra értékkövető, határozatlan időtartamú biztosítást köt, és vállalja annak 4 éven keresztüli fenntartását, valamint a támogatás elszámolásának benyújtásakor igazolja a biztosítási szerződés megkötését a Magyar Államkincstár területileg illetékes Igazgatósága felé.

Az Önkormányzat vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.

Az önkormányzat más - a tulajdonában lévő - vagyontárggyal a feladatát el tudja látni / nem tudja ellátni (a megfelelő rész aláhúzandó).

 A Képviselő- testület a saját forrás összegét a 2023. évi költségvetéséről szóló 2/2023. (II.10.) számú Költségvetési Rendeletében biztosítja.

A testület felhatalmazza a polgármestert a pályázat benyújtására.

*A pályázat beadásra került.*

**80****/2023. (IX.6) önkormányzati határozat**

1. Körmend Város Önkormányzat Képviselő-testülete pályázatot kíván benyújtani a Nemzeti Kulturális Alap Örökségvédelem Kollégiuma által kiírt felhívás „**Műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatása**” altémájára A Batthyány kastély egykori lóistállójában lévő itatóvályúk felújítására.

2. Körmend Város Önkormányzat Képviselő-testülete a pályázat megvalósításához ***2.463.800 Ft önerőt*** biztosít Körmend Város Önkormányzata 2024. évi költségvetésének terhére.

3. Körmend Város Önkormányzat Képviselő-testülete felhatalmazza a polgármestert a pályázat benyújtására és minden további intézkedés, jognyilatkozat megtételére, valamint szükséges dokumentum aláírására.

*A pályázat beadásra került.*

**81****/2023. (IX.6) önkormányzati határozat**

Körmend város Önkormányzata kezdeményezi az 1. Önkormányzat településképi rendeletének kiegészítését abból a célból, hogy Körmend város területén, azon belül a Rákóczi utcában nagyméretű, reklámhirdetések közzétételére hivatott LED- falak kerülhessenek kihelyezésre, a rendeletben előre meghatározott egységes megjelenéssel.

2. Az 1) pont szerinti felülvizsgálatra, az eljárás lefolytatására Körmend Város Önkormányzata a városi főépítészt bízza meg, és így felkéri a a városi főépítészt, Rápli Pált, hogy a módosítást szakmai szempontok szerint koordinálja.

1. Körmend város Önkormányzata átruházza Körmend Város Polgármesterére azon döntési jogot, hogy a településképi rendelet módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról.

*A módosítás előkészítése folyamatban van, az állami főépítész állásfoglalást kér az ügyben felettes szervektől.*

**82****/2023. (IX.6) önkormányzati határozat**

Körmend Város Önkormányzata Képviselő-testülete megismerte, és jóváhagyja a vízi-közmű szolgáltatást érintő, módosított 15 éves gördülő fejlesztési tervet a 2024-2038. évekre vonatkozóan, az előterjesztéshez csatolt táblázatnak megfelelően.

Felhatalmazza polgármestert a szükséges intézkedések megtételére.

*A kiértesítés megtörtént.*

**83****/2023. (IX.6) önkormányzati határozat**

Körmend Város Önkormányzata Képviselő-testülete úgy dönt, hogy a csatoltak szerint jóváhagyja az MNV Zrt. és Körmend Város Önkormányzata között köttetett vagyonkezelési szerződés-módosítást, és felhatalmazza a Polgármestert annak aláírására.

*A szerződésmódosítás megtörtént.*

**84****/2023. (IX.6) önkormányzati határozat**

Körmend Város Önkormányzatának Képviselő-testülete tudomásul veszi a Szombathelyi Egyházmegye igénybejelentését a Dienes Lajos Katolikus Óvoda nevelési-oktatási feladatainak ellátását szolgáló ingó és ingatlan vagyon ingyenes tulajdonátruházására vonatkozóan, és a körmendi 84 hrsz-ú, Körmend, Dienes Lajos utca 1. szám alatt található ingatlan, valamint annak ingóságai tulajdonjogát átadja a Szombathelyi Egyházmegyének. A Szombathelyi Egyházmegye tudomással bír arról, hogy az átadással érintett ingatlanban az Önkormányzat pályázat útján fejlesztést valósított meg, aminek kötelező fenntartási ideje még nem telt el. Az Önkormányzat ezért (is) ingatlanfenntartási kötelezettséggel adja át az ingatlant az Egyházmegyének azzal, hogy a pályázatból adódó fenntartási időszak alatt az Egyházmegye köteles a kért adatszolgáltatást teljesíteni az Önkormányzat számára.

*A vagyonátadás folyamatban van.*

**85****/2023. (IX.6) önkormányzati határozat**

I. Körmend Város Önkormányzata Képviselő-testülete úgy dönt, hogy az Önkormányzat turisztikai projektje (TOP-1.2.1-15-VS1-2019-00012 számú „Ökoturisztikai centrum fejlesztése Körmenden” című projekt) eredményeképpen létrejött új turisztikai központ üzemeltetésével a Batthyány Örökségközpont Kastélyfejlesztő és Üzemeltető Nonprofit Korlátolt Felelősségű Társaságot bízza meg 2023. október 1-étől kezdődően. Az Üzemeltető az üzemeltetésbe adott ingatlan használatáért bérleti díjat köteles fizetni 20.000 Ft + ÁFA/hó összegben. A Képviselő-testület felhatalmazza a Polgármestert az üzemeltetési szerződés megkötésére azzal, hogy az üzemeltetési szerződésben foglaltakról a Képviselő-testületet tájékoztatni kell.

II. Körmend Város Önkormányzata Képviselő-testülete úgy dönt, hogy a az Önkormányzat barnamezős projektje (TOP-2.1.1-16-VS1-2017-00002 számú „A körmendi volt cipőgyári területek kulturális-közösségi célú rehabilitációja” című projekt) eredményeképpen létrejött turisztikai színtér üzemeltetésével a Batthyány Örökségközpont Kastélyfejlesztő és Üzemeltető Nonprofit Korlátolt Felelősségű Társaságot bízza meg 2023. október 1-étől kezdődően. Az üzemeltetésbe adott ingatlan használatát a Képviselő-testület - ellenkező döntésig - ingyenesen biztosítja az Üzemeltetőnek, segítve ezzel is az üzemeltetés kezdetét. A Képviselő-testület felhatalmazza a Polgármestert az üzemeltetési szerződés megkötésére azzal, hogy az üzemeltetési szerződésben foglaltakról a Képviselő-testületet tájékoztatni kell.

*A szerződéskötések folyamatban vannak.*

**87****/2023. (IX.28) önkormányzati határozat**

Körmend Város Önkormányzata Képviselő-testülete úgy határoz, hogy a körmendi

* 189 hrsz-ú kivett helyi közút elnevezése József Attila utca;
* 186/4 hrsz-ú kivett közút elnevezése IV. Béla király utca;
* 1536/16 hrsz.-ú kivett közút elnevezése Gyógyszergyár utca legyen.

A Képviselő-testület felkéri a jegyzőt, hogy az elnevezést a szükséges nyilvántartásokon vezettesse át.

**88****/2023. (IX.28) önkormányzati határozat**

Körmend Város Önkormányzata Képviselő-testülete a körmendi 292/A/4 hrsz-ú ingatlan értékesítése során a Körmenden, 2023. szeptember 7-én létrejött „Adásvételi szerződés” megismerését követően úgy dönt, hogy nem kíván élni elővásárlási jogával.

*A kiértesítés megtörtént.*

**89****/2023. (IX.28) önkormányzati határozat**

Körmend Város Önkormányzata Képviselő-testülete a 31/2023. (IV.26.) határozatát akként módosítja, hogy a körmendi 1618/32 helyrajzi számú ingatlanból 1 094 m2 nagyságú területrészt Kocsis Tibor (9900 Körmend, Gizella K. u. 14.) helyett a BOKO Garázs Korlátolt Felelősségű Társaság (Körmend, Lenkei u. 10.) részére értékesíti ***5.030.000 Ft + ÁFA*** vételárért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül. Az adásvétel, az ingatlannyilvántartási bejegyzés és a telekalakítás összes költségét a Vevő viseli.

*A telekalakítás folyamatban van, elhúzódik, lásd korábban írtakat.*

**90****/2023. (IX.28) önkormányzati határozat**

Körmend Város Önkormányzatának Képviselő-testülete

* Felhatalmazza a polgármestert, hogy aláírja a csatlakozásról szóló „Csatlakozási nyilatkozat”-ot a 2024. évi Bursa Hungarica Felsőoktatási Önkormányzati Ösztöndíjrendszerhez.
* Felhatalmazza a polgármestert, hogy aláírja a Bursa Hungarica Felsőoktatási Önkormányzati Ösztöndíjrendszer on-line adatbázisának használatáról szóló nyilatkozatot. Az adatok rögzítésével Szabó Ferenc köztisztviselőt bízza meg.
* Az ösztöndíjrendszer pénzügyi alapjaként 1 000 eFt-ot különít el, mely összeg tartalmazza az „A” és „B” típusú pályázat alapján támogatott hallgatók ösztöndíját is.

*A csatlakozás megtörtént.*

**91****/2023. (IX.28) önkormányzati határozat**

Körmend Város Önkormányzata Képviselő-testülete a 2023. évi I. féléves helyi, autóbusszal végzett személyszállításról szóló, Volánbusz Zrt. által készített beszámolót elfogadja.

**95/2023. (X.27)** **önkormányzati határozat**

Körmend Város Önkormányzati Képviselő-testülete az 1. számú mellékletben meghatározottak szerint elfogadja az Áht. 29./A.§ szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

**96/2023. (X.27)** **önkormányzati határozat**

Körmend város Önkormányzati Képviselő-testülete fejlesztései megvalósításhoz elhatározza hitel felvételét az alábbiak szerint.

Közvilágítás rekonstrukcióhoz 285.000.000 Ft.

Futamidő: 10 év.

Körmend Város Önkormányzata az előterjesztés szerinti hitelfelvételhez kéri a Magyar Kormány hozzájárulását.

a). Körmend város Önkormányzata Képviselő-testülete kötelezettséget vállal a hitel visszafizetésére, valamint arra, hogy a hitel futamideje alatt költségvetésének összeállításakor a felvett hitelt és járulékait betervezi és jóváhagyja, és a hitelt folyósító hitelintézet részére a hitelintézetnél, illetve más pénzügyi intézménynél vezetett – fizetési - és alszámlájára - ahol ezt jogszabály nem zárja ki - beszedési megbízást biztosít.

 A hitel biztosítéka:

* a futamidő alatti évek költségvetésébe a felvett hitelt és járulékait betervezi és jóváhagyja.
* Az Önkormányzat a hitel fedezeteként ajánlja fel a mindenkori hatályos jogszabályok alapján figyelembe vehető valamennyi költségvetési bevételét, annak hitel fedezetéül történő engedményezését.
* valamint minden további nem nevesített költségvetési bevétel engedményezése
* bank által előírt egyéb jogi biztosíték
* felhatalmazáson alapuló beszedési megbízás biztosítása.

A Testület nyilatkozik arról, hogy a már meglévő hitelekből, kezességvállalásokból és az igényelt hitelből adódó éves kötelezettségeit figyelembe véve nem esik az 2011. évi CXCIV. tv. 10. §. /5/ bekezdésében meghatározott korlátozás alá.

b). Felhatalmazást ad a Polgármesternek, hogy az 1./ pont szerinti feltételekkel történő hitelfelvétel ügyében eljárjon, és a legjobb ajánlatot tevő hitelintézettel a hitelszerződést és a kapcsolódó biztosítéki szerződéseket, felhatalmazáson alapuló beszedési megbízást aláírja az Önkormányzat képviseletében.

*A hitelfelvétel jóváhagyatása (Kormány előtt) folyamatban van.*

**97/2023. (X.27)** **önkormányzati határozat**

1. Körmend Város Önkormányzata Képviselő-testülete a 2023/2024-es téli időszakban, 2023. november 1- 2024. március 31. között, a téli rezsicsökkentés érdekében az alábbi intézkedéseket rendeli el:

* **uszoda**: a Képviselő-testület felhatalmazza a Polgármestert az uszoda kinyitásáról való döntés meghozatalára, egyeztetve a Honvédelmi Minisztériummal, a Szombathelyi Tankerületi Központtal és a Szombathelyi Egyházmegyével.
* **Batthyány Örökségközpont – Látogatóközpont színház és aula**: a színház 2023. november 1 – 2024. március 31. között zárva tart, csak temperáló fűtés a megengedett. Egyedi polgármesteri engedéllyel sor kerülhet egy-egy rendezvény megtartására a színházban, a Körmendi Kulturális Központtal történő megállapodás mentén.
* a **Kollégium**, mint hatalmas épülettömb zárva tart, egyedi polgármesteri engedély alapján az épület eseti jelleggel bérbeadható,
* a **gyerekkönyvtár** 2023. november 1- 2024.március 31. között kedd-szerda-csütörtökön nyitva tart, a gyerekeket érintő foglalkozásokat ezeken a napokon kell megszervezni, a többi napon csak temperáló fűtés a megengedett.
* A **Körmendi Közös Önkormányzati Hivatalban** a beérkező hőmennyiség csökkentésével kell élni, illetve a távfűtést reggel 6h-tól délután 14h-ig lehet igényelni, ill. hétvégenként az épületet nem lehet fűteni, az esküvők napját kivéve.
* Minden intézményben a kazánok által előállított hőfok csökkentését rendeljük el, és az intézményeken belüli megengedett hőfok bölcsőde esetében 23C, óvodák esetében 22 C, más intézmények esetében 21 C , aminek betartását ellenőrizni kell.
* A díszkivilágítást biztosítja Körmend városa.
* a vadászlak lezárásra kerül 2023. november 1- 2024. március 31. között, és a lóistállóban, kiállítóteremben is temperáláson maradhat csak a fűtés.

*A kiértesítések megtörténtek minden intézmény felé.*

**98/2023. (X.27)** **önkormányzati határozat**

I. Körmend város Önkormányzata Képviselő-testülete a tulajdonában álló ingatlanokban található, és bérbe adható termek, illetve a városi sportcsarnok bérleti díját 2023. november 1-jétől kezdődően az alábbiakban állapítja meg azzal, hogy fűtési szezon alatt minden év november 1- április 15. közötti időtartamot érti a Képviselő-testület:

**Sportcsarnok – fűtési szezonon kívüli időszak:**

A javasolt díjtételek (melyek magukban foglalják a közüzemi költségeket és a takarítás költségeit is):

Amennyiben sportolási célokra, edzésekre, vagy sportrendezvényekre veszik igénybe a termet: bruttó 22.000 Ft/óra. Amennyiben a sportcsarnokot sportverseny rendezése céljából kívánja igénybe venni helyi sportclub vagy egyesület, abban az esetben részére az Önkormányzat támogatást biztosít azzal, hogy ilyen sportverseny esetében a versenyt szervező helyi egyesület, sportclub –a közüzemi költségekhez, takarításhoz való hozzájárulásként - az itt meghatározott óradíj 30 %-ának megfelelő összeget köteles megfizetni. A NBI-ben játszó felnőtt férfi kosárlabda csapatnak az Önkormányzat továbbra is 100 % összegű támogatást biztosít a terem bérlete kapcsán.

Amennyiben a sportcsarnokot kulturális, szórakoztató rendezvények céljára –ide nem értve a zenés-táncos rendezvényeket - veszik igénybe, a terembérlet díja: bruttó 42.000 Ft/alkalom, 5 órát meghaladó igénybevétel esetén óránként további bruttó 16.000 Ft. Az e célra történő igénybevétel esetén a szervező/rendező 100.000 Ft kaució megfizetésére köteles, mely összeg az esetlegesen okozott károk helyreállítására szolgál.

Amennyiben a sportcsarnokot zenés-táncos rendezvények céljára veszik igénybe, a terembérlet díja: bruttó 105.000 Ft/alkalom, 5 órát meghaladó igénybevétel esetén óránként további bruttó 16.000 Ft. Az e célra történő igénybevétel esetén a szervező/rendező 100.000 Ft kaució megfizetésére köteles, mely összeg az esetlegesen okozott károk helyreállítására szolgál. )

**Sportcsarnok – fűtési szezon időszakában:**

A javasolt díjtételek (melyek magukban foglalják a közüzemi költségeket és a takarítás költségeit is):

Amennyiben sportolási célokra, edzésekre, vagy sportrendezvényekre veszik igénybe a termet: bruttó 60.000 Ft/óra. Amennyiben a sportcsarnokot sportverseny rendezése céljából kívánja igénybe venni helyi sportclub vagy egyesület, abban az esetben részére az Önkormányzat támogatást biztosít azzal, hogy ilyen sportverseny esetében a versenyt szervező helyi egyesület, sportclub –a közüzemi költségekhez, takarításhoz való hozzájárulásként - az itt meghatározott óradíj 30 %-ának megfelelő összeget köteles megfizetni. A NBI-ben játszó felnőtt férfi kosárlabda csapatnak az Önkormányzat továbbra is 100 % összegű támogatást biztosít a terem bérlete kapcsán.

Amennyiben a sportcsarnokot kulturális, szórakoztató rendezvények céljára –ide nem értve a zenés-táncos rendezvényeket - veszik igénybe, a terembérlet díja: bruttó 80.000 Ft/alkalom, 5 órát meghaladó igénybevétel esetén óránként további bruttó 30.000 Ft. Az e célra történő igénybevétel esetén a szervező/rendező 100.000 Ft kaució megfizetésére köteles, mely összeg az esetlegesen okozott károk helyreállítására szolgál.

Amennyiben a sportcsarnokot zenés-táncos rendezvények céljára veszik igénybe, a terembérlet díja: bruttó 250.000 Ft/alkalom, 5 órát meghaladó igénybevétel esetén óránként további bruttó 30.000 Ft. Az e célra történő igénybevétel esetén a szervező/rendező 100.000 Ft kaució megfizetésére köteles, mely összeg az esetlegesen okozott károk helyreállítására szolgál.

1. **Körmendi Közös Önkormányzati Hivatal**

|  |  |  |
| --- | --- | --- |
| Óradíj (Ft-ban) | **Időszak** | **Időszak** |
| Fűtési szezonon kívül  | Fűtési szezonban |
| Nagyterem bérleti díja | 10500 | 12000 |
| Kisterem bérleti díja | 6 300 | 7 000 |

A Keresztény Értelmiségiek Szövetsége a bérleti díj 50 %-ával egyező támogatásban részesül a Körmendi Közös Önkormányzati Hivatalban lévő termek bérlete során.

1. **Körmendi Kulturális Központ:**

|  |  |  |
| --- | --- | --- |
| **Óradíj (Ft-ban)**  | **Időszak** | **Időszak** |
| **fűtési szezonon kívül** | **fűtési szezonban** |
| Nagyterem bérleti díja | 6300/óra  | 7500/óra |
| Klubhelyiség bérleti díja | 5250/óra | 6000/óra |
| Pincehelyiség bérleti díja | 2100/óra | 2800/óra |
| Városi kiállítóterem bérleti díja | 5250/óra | 6000/óra |
| **Batthyány Örökségközpont és Színházterem bérleti díjai** |  |  |
| **Kulturális célokra** |  |  |
| Színházterem  | 45.000/óra | 60.000/óra |
| Földszinti előcsarnok | 15.000/óra | 20.000/óra |
| Színházterem és előcsarnok együtt | 58.000/óra | 75.000/óra |
| **Üzleti célokra (konferenciák is)** |  |  |
| Színházterem  | 72.000/óra | 96.000/óra |
| Földszinti előcsarnok | 22.000/óra | 29.000/óra |
| Színházterem és előcsarnok együtt | 90.000/óra | 120.000/óra |
| **Batthyány Kastély díszterem** | 175.000 Ft/óra | 218.750/óra |
| Vadászlak bérleti díja: 150.000 Ft (TAM) | 150.000 Ft | -(téli nyitva tartás nem engedélyezett)  |

1. **Dr. Batthyányé Coreth Mária Óvoda és Bölcsőde**

|  |  |  |
| --- | --- | --- |
| Óradíj (Ft-ban) | **Időszak** | **Időszak** |
| Fűtési szezonon kívül  | Fűtési szezonban |
| Nádaljai tagóvoda felső szint | 10000 | 15000 |

1. **Felsőberki kultúrház**

|  |  |  |
| --- | --- | --- |
| Óradíj (Ft-ban) | **Időszak** | **Időszak** |
| Fűtési szezonon kívül  | Fűtési szezonban |
| Kultúrház | 10 000 | 15 000 |

II. Mindazon kedvezményeket, amelyeket a Képviselő-testület helyi civil szerveződéseknek 28/2017. (III.29.) számú határozatában megállapított, továbbra is biztosítja a Képviselő-testület a civil szervezetek számára.

*A kiértesítések megtörténtek.*

**99/2023. (X.27)** **önkormányzati határozat**

Körmend Város Önkormányzata Képviselő-testülete úgy dönt, hogy a körmendi piac területén lévő, az Önkormányzat tulajdonát képező egykori piacfelügyelői irodának és mellékhelyiségnek helyt adó épület felújításában költségviselőként részt vesz, az alábbi feltételek mentén:

* az Önkormányzat 3.614.785 Ft. összeg erejéig vesz részt a költségviselésben,
* az Önkormányzat mellett a költségeket a Körmendi Városi Piac és Vásárcsarnok Korlátolt Felelősségű Társaság és a felújított ingatlan bérlője viseli,
* a bérlő költségviseléséért a Körmendi Városi Piac és Vásárcsarnok Korlátolt Felelősségű Társaság tartozik helytállni, a bérlővel, a bérlőre eső költségviselésről a Körmendi Városi Piac és Vásárcsarnok Korlátolt Felelősségű Társaság köt megállapodást,
* a költségviseléssel sem a Körmendi Városi Piac és Vásárcsarnok Korlátolt Felelősségű Társaság, sem a bérlő nem szerez tulajdonjogot az épületben,
* az Önkormányzat a rá eső költséget likviditása függvényében adja át – akár több részletben - a Körmendi Városi Piac és Vásárcsarnok Korlátolt Felelősségű Társaság részére,
* a felújítást a Körmendi Városi Piac és Vásárcsarnok Korlátolt Felelősségű Társaság bonyolítja le saját felelősségére, és a felújítás során történt értéknövekedésről pénzügyi bizonylatokkal elszámol Körmend Város Önkormányzata (a Hivatal Pénzügyi Osztálya ) előtt a számlák kiállításától számított 60 napon belül.

*A megállapodás előkészítés alatt van.*

**100/2023. (X.27)** **önkormányzati határozat**

Körmend Város Önkormányzata Képviselő-testülete az 1997. évi LXXVIII. törvény 27.§ (2) bekezdése szerinti felülvizsgálatot elvégezte, amelynek alapján a Körmend Város Építési Szabályzatáról szóló 11/2017. (VI. 22.) önkormányzati rendeletben foglalt kiszolgáló- és lakóutak szabályozási vonalait változatlan tartalommal kívánja alkalmazni.

*A kiértesítés megtörtént.*

**101/2023. (X.27)** **önkormányzati határozat**

Körmend Város Önkormányzata Képviselő-testülete a 34/2023. (IV.26.) önkormányzati határozatot visszavonja.

**102/2023. (X.27)** **önkormányzati határozat**

1. Körmend Város Önkormányzata kezdeményezi az Önkormányzat településrendezési eszközeinek módosítását Körmend Város településszerkezeti terve szerinti - Rápli Pál önkormányzati főépítész által készített feljegyzésben meghatározott - kertes mezőgazdasági terület (Mk) övezetekre vonatkozó beépítési lehetőségek felülvizsgálata érdekében, a mellékelt főépítészi feljegyzés alapján.

2. A felülvizsgálatot a Képviselő-testület Rápli Pál főépítész csatolt feljegyzése szerinti célkitűzések mentén rendeli lefolytatni, elfogadva az abban foglaltakat.

3. A 2. pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést.

4. Körmend város Önkormányzata Képviselő-testülete felkéri a városi főépítészt, hogy a módosítást szakmai szempontok szerint koordinálja.

5. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

*A HÉSZ módosítás folyamata elindult, először digitális alaptérképet kell készíteni, ennek megrendelése megtörtént. A településtervező ez alapján dolgozik tovább.*

**103/2023. (X.27)** **önkormányzati határozat**

Körmend Város Önkormányzata Képviselő-testülete

* a 0286/24 helyrajzi számú közút ingatlanból a mellékelt helyszínrajz szerinti 346 m2 nagyságú területrészt az önkormányzati törzsvagyonból kivonja, és értékesíti a 0286/56 helyrajzi számú iparterület tulajdonosa részére 1000 Ft/m2 + ÁFA összegért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül.
* a 0286/51 helyrajzi számú ingatlanból a mellékelt helyszínrajz szerinti 441 m2 nagyságú területrészt az önkormányzati törzsvagyonból kivonja, és értékesíti a 0286/57 helyrajzi számú szántó tulajdonosa részére 1000 Ft/m2 + ÁFA összegért azzal, hogy a vevő a vételárat egy összegben köteles megfizetni az adásvételi szerződés megkötésétől számított 30 napon belül.
* a 0286/57 helyrajzi számú szántó ingatlanból a mellékelt helyszínrajz szerinti 20 m2 területet megvásárol a 0286/57 hrsz-ú ingatlan tulajdonosától 1000 Ft/m2 + ÁFA összegért azzal, hogy a vételárat az adásvételi szerződés megkötésétől számított 30 napon belül tartozik az Önkormányzat megfizetni.
* A Képviselő-testület felhatalmazza a Polgármestert a telekalakítási megállapodás és adásvételi szerződés megkötésére.

*A telekalakítási megállapodás elkészült, aláírásra vár.*

**104/2023. (X.27)** **önkormányzati határozat**

Körmend Város Önkormányzata Képviselő-testülete úgy dönt, hogy a városi újság kiadására és terjesztésére ajánlatokat kér be az alábbi feltételekkel:

Ellátandó feladatok:

Körmendi Híradó című kiadványnak a nyomdai előkészítési, előállítási, tördelési, szerkesztési, újságírói, kiadói feladatainak ellátása, és a lap leszállítása és terjesztése Körmenden.

A lap műszaki paraméterei:

Formátum: Tablóid

Terjedelem: 16 oldal

Példányszám: 5.000 db/alkalom

Megjelenés száma: 18 alkalom/év

Papír: 42,5 gr újságnyomó

Az Önkormányzat 15 hónapra kíván a fenti feladatok ellátására megbízást adni a legjobb ajánlattevőnek.

Az ajánlatok elbírálása során a feladatok ellátásáért kért ellenszolgáltatás összege kerül egymással összehasonlításra, és eszerint a legjobb ajánlatot tevő személlyel kíván az Önkormányzat szerződést kötni.

Az ajánlattételre felkérendő gazdasági társaságok az alábbiak:

* Szuperinfo Magyarország Média Kiadói Kft. 8200 Veszprém, Házgyári u. 12.
* Extra Média Nyomda Kft. 8000 Székesfehérvár, Fecskepart 4054/1 hrsz.
* Reklámügynökség Kft. 9700 Szombathely, Haladás u. 7.
* Tónus Kiadó és Sajtóügynökség Bt. 9900 Körmend, Mátyás király u. 1. 3/7.

A Képviselő-testület felhatalmazza a polgármestert, hogy az ajánlatkérést lefolytassa, és a legjobb ajánlattevővel a szerződést megkösse.

*Az ajánlatkérés előkészítés alatt van.*

**105/2023. (X.27)** **önkormányzati határozat**

Körmend város Önkormányzata Képviselő-testülete a 2024. évi helyi önkormányzati képviselők és polgármesterek általános választása, nemzetiségi önkormányzatok választása, valamint az Európai Parlament tagjainak választására tekintettel a helyi választási bizottság összetételét az alábbiak szerint állapítja meg:

**Tagok:**

* Papp László 9900 Körmend, Mező u. 10.
* Radnainé dr. Kovács Ágnes 9900 Körmend, Hunyadi u. 49/C.
* Erős Klára Anna 9900 Körmend, Petőfi Sándor u. 17.

**Póttagok:**

* Koncz Sándor 9900 Körmend, Bajcsy-Zsilinszky u. 1.
* Simonné Papp Ildikó 9900 Körmend, Németh Mária u. 7.

**106/2023. (X.27)** **önkormányzati határozat**

Körmend város Önkormányzata Képviselő-testülete a Bartók 5. lakóház bérlete során felhalmozott lakbértartozást elengedi, annak behajthatatlansága miatt.

**Bebes István**

**polgármester**